title: Luikkionvuori

text: Luikkionvuoren alueella tehdyissä luontoselvityksissä kallio on inventoitu maisemallisesti, geologisesti ja biologisesti arvokkaaksi. Luikkionvuori ja sen juurella oleva pähkinälehto on merkitty luonnonsuojelualueeksi. Lajistoltaan vaatimaton selvärajainen pähkinälehto on luonnonsuojelulain 29 §:n mukainen suojeltava luontotyyppi. Metsälain 10 §:n mukaisia erityisen tärkeitä elinympäristöjä Luikkionvuoren ja sen alaosien alueella on useita, ja niistä suurin osa on kallion karuja lakialueita ja jyrkänteitä, mutta alempana on myös rehevä puronvarsi sekä kaksi lehtolaikkua.


title: Luikkionvuori

text: Luikkionvuori sijaitsee Naantalin koillisosassa taajamassa Luikkion kaupunginosassa. Luikkionvuoren länsipuolella kallioinen maasto päättyy mereen, Luikkionlahteen. Luikkionlahden ja Luikkionvuoren lakiosien väliseen kalliomaastoon on kaavoitettu ja rakennettu pientalotontteja. Pohjoispuolella on metsäinen lähdesuo-niminen soistuma, kun taas itäpuolella kallio rajautuu Soinistentiehen ja eteläpuolella on heti kallion alaosissa omakotitaloasutusta.


title: Luikkionvuori

text: Luikkionvuoren pohjois- ja itärinne ovat jyrkkäreunaisia. Pohjoisreunassa on ylikalteva, pystysuora jyrkänne. Etelä- ja länsirinteet ovat loivempia. Korkein kohta kalliolla sijaitsee 54,3 metriä merenpinnan yläpuolella. Luikkionvuori on vanhan Naantalin (ennen vuoden 2009 kuntaliitoksia) toiseksi korkein kohta, kun taas korkein on 57,8-metrinen Venkavuori.


title: Luikkionvuori

text: Kallion lakiosat ovat laajojen avokalliopintojen peittämiä, mutta kallion puustoinen kalliomännikkö ulottuu myös lakialueille saakka. Lakialue on kulunut ihmistoiminnan takia, ja polkuja kulkee useasta suunnasta. Yksittäisiä pihlajia ja hieskoivuja kasvaa myös lakialueella. Laajoja kallioketoja ei alueella esiinny, mutta avokallioiden reunoilla esiintyy kuitenkin pieniä kallioketolaikkuja, joiden putkilokasvilajisto on normaalia. Kasvilajeista paikalla kasvaa ahosuolaheinä ja metsälauha sekä harvana keväthatikka, kalliokohokki, kalliovillakko ja ketokeltto. Muutaman neliömetrin soistumissa kallion notkelmissa esiintyy juolukka, suopursu, tupasvilla sekä harmaasara.


title: Luikkionvuori

text: Metsätyyppi rinnealueella on puolukkatyypin kuiva kangas ja lounaisrinteen kostealla alueella mustikkatyypin tuore kangas. Rinteiden metsät ovat hieman vanhempia, ja niissä on valtapuuna mänty, alaosissa kuusi. Puusto on melko nuorta, vaikka lakialuiden männyt ovat iäkkäitä. Keloja ja lahopuuta on vain vähän. Itärinteessä on kymmenkunta katajaa, joista osa on pylväsmaisia. Putkilokasvisto on rinnealueilla tavanomaista havumetsälajistoa. Etelärinteellä kasvaa näyttäviä sianpuolukkaesiintymiä.


title: Luikkionvuori

text: Pohjoisreunan ylikaltevassa, pystysuorassa jyrkänteessä on tihkupintoja. Jyrkänteellä kasvaa muun muassa kallioimarre ja haurasloikko.


title: Luikkionvuori

text: Luikkionvuoren itärinteella on lehtomainen rinne, jossa kasvaa noin 100 metrin matkalla kahdessa ryhmässä 30 suurta pähkinäpensasta. Pähkinäpensasesiintymä on luonnonsuojelulain 29 §:n mukainen suojeltava pähkinälehto-luontotyyppi. Metsätyypiltään alue on nuokkuhelmikkätyypin kuiva rinnelehto ja osittain mustikkatyypin tuore kangas. Valtalajeina puista on kuusi ja mänty, aluspuustossa raita sekä muutam tammi. Myös haapoja, pihlajia, vahteroita ja rauduskoivuja kasvaa paikalla. Harvan pensaskerroksen lajeja ovat taikinanmarja ja lehtokuusama. Putkilokasvilajisto on vaatimatonta, ja lehtolajeja on vain vähän. Kenttäkerroksessa esiintyy sananjalka, mustikka, nuokkuhelmikkä, metsäkastikka, kielo, syylälinnunherne, kevätlinnunherne ja sormisara sekä alarinteessä runsas lillukka. Vuoden 1997 selvityksessä alueelta mainitaan lisäksi orjanruusu, korpipaatsama sekä kuivalle lehdolle tyypilliset metsävirna, sinivuokko, valkovuokko ja oravanmarja. Harvalukuisempana kasvoi sudenmarja ja ketunleipä. Rinteen alaosan lajistoon kuuluivat edellä mainittujen lisäksi kevätesikko, aholeinikki, nurmitatar, mäkikaura ja nurmitädyke. Muita lajeja lehdossa olivat rantahirvenjuuri, ahomatara, mansikka ja metsäapila.


title: Luikkionvuori

text: Vuoden 2010 liito-orava selvityksessä Luikkionvuoren pohjoisreunalta löydettiin pieni liito-oravan elinalue. Linnustoselvitystä alueella ei ole tehty, mutta muussa luontoselvityksessä vuonna 2003 lintulajeista alueella reviiriä pitivät muun muassa palokärki, tiltaltti, kuusitiainen, rautiainen, puukiipijä sekä useat pihojen kololinnut.


title: Live... Gathered in Their Masses

text: Live... Gathered in Their Masses on 2013 julkaistu Black Sabbathin livekonsertti-videoalbumi. Konsertti kuvattiin Australian Melbournessa 29. huhtikuuta ja 1. toukokuuta 2013.


title: Live at Rome Olympic Stadium

text: Live at Rome Olympic Stadium on Musen vuonna 2013 julkaisema konserttitallenne. Konsertti kuvattiin Roomassa 6. heinäkuuta 2013. Se julkaisiin CD/DVD ja Blu-ray -formaateissa.


title: Liana Kolodinskaja

text: Liana Kolodinskaja (s. 12. marraskuuta 1985, Võru) on virolainen laulaja, joka on tunnettu yhtyeistä Paha Polly ja Maria Stuart. Lisäksi hänet tunnetaan virolaiseen musiikkiin keskittyneen radiokanava Raadio Elmarin juontajana, jossa tehtävässä hän aloitti 2013.


title: Liana Kolodinskaja

text:
Koulutukseltaan Kolodinskaja on viron kielen ja kirjallisuuden opettaja. Vuosina 2007–2010 hän toimi Järvamaalla Imaveren peruskoulussa viron kielen opettajana. Opettajantoimen ohella hän on johtanut runo- ja näytelmäpiirejä sekä antanut kitaratunteja.
Liana Kolodinskaja kirjoitti ylioppilaaksi vuonna 2004 Lähteen yhteislukion mediapainotteiselta yleisluokalta ja aloitti saman vuoden syksyllä viron kielen ja suomalais-ugrilaisen kielitieteen opinnot Tarton yliopiston filosofisessa tiedekunnassa. Opintojen ohessa hän toimi Tartossa paikallistelevisio Alo TV:n uutistoimittajana ja kuuluttajana.


title: Liana Kolodinskaja

text: Valmistuttuaan yliopistosta vuonna 2007 Kolodinskaja lähti äidinkielen opettajaksi Järvamaalle. Vuonna 2009 hän lopetti Tarton yliopiston pedagogiikan erikoistumisopinnot saaden näin opettajan pätevyyden..


title: Liana Kolodinskaja

text: Liana Kolodinskaja tuli tunnetuksi vuonna 2005 Paha Pollyn laulajana. Yhtye teki läpimurtonsa Statoil-yhtiön valtakunnallisissa televisiomainoksissa taustamusiikkina pyörineen "Naerame"-kappaleen myötä.


title: Liana Kolodinskaja

text: Paha Polly perustettiin Võrussa vuonna 2005 cover-yhtyeeksi. Yhtyeen perustajat Alari Uibo ja Harry Ruotsi kutsuivat Liana Kolodinskaja laulajaksi. Varsin pian Kolodinskajasta tuli Paha Pollyn pääasiallinen kappaleiden sanoittaja ja tekijä. Yhtyeen Virossa suosiota saanet kappaleet "Ma olen Tartu", "Külm detsember", "Naerame", "Tule ja leia", "Mu valgus", "Tulnukas" ja monet muut ovat alun perin Kolodinskajan kynästä lähteneitä runoja ja sanoituksia.


title: Liana Kolodinskaja

text: Pahan Pollyn lopettaessa toimintansa elokuussa 2013 syntyi uusi yhtye nimeltä Maria Stuart, jonka laulaja-lauluntekijäksi tuli Liana Kolodinskaja. Kaikki yhtyeen tähän mennessä julkaisemat kappaleet ovat Kolodinskajan sanoittamia. "Luuraja", "Emotsioonid", "Peegelpildis" ja "Ookeansinine" ovat olleet kaikki Eesti Top 7-listalla sekä muilla Viron musiikkilistoilla. Yhtyeeseen kuuluvat Kolodinskajan lisäksi Meelis Tisler, Margus Sekk, Hanna-Roosi Karro ja Martins Briedis.


title: Justus Kauppinen

text: Justus Kauppinen (s. 28. huhtikuuta 1997 Mäntsälä) on suomalainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan vasen laitahyökkääjä.


title: Justus Kauppinen

text: Kauppinen aloitti jalkapallon kasvattajaseurassaan Mäntsälän Urheilijoissa. Hän siirtyi FC Kuusysin junioreihin vuonna 2011. Kauppinen teki ensiesiintymisensä miesten otteluissa FC Lahti Akatemian riveissä Kakkosessa kaudella 2014. Tammikuussa 2015 hän solmi yksivuotisen sopimuksen FC Lahden kanssa. Kauppinen teki Veikkausliiga-debyyttinsä ottelussa Tampereen Ilvestä vastaan 19. heinäkuuta 2015, tullen vaihdosta kentälle Drilon Shalan tilalle.


title: Justus Kauppinen

text: Kauppinen on edustanut Suomen poikamaajoukkueita heinäkuuhun 2015 mennessä seitsemän kertaa. Ensimmäisen kerran hän esiintyi maajoukkueessa vuonna 2012.


title: Iivar Launis

text: Iivar Rudolf Launis (oik. Lindfors; 30. heinäkuuta 1884 Tampere – 26. marraskuuta 1967 Pieksämäki) oli suomalainen yleisurheilija, joka harrasti muun muassa korkeus- ja seiväshyppyä sekä kymmenottelua. Hän voitti korkeuden ja kymmenottelun Suomen mestaruudet vuonna 1907 järjestetyissä kaikkien aikojen ensimmäisissä yleisurheilun SM-kilpailuissa Tampereella. Seiväshypyssä Launis sijoittui toiseksi. Samana vuonna hän teki myös ensimmäisen noteeratun korkeushypyn Suomen ennätyksen 172 cm. Hän piti ennätystä nimissään vuoteen 1909, kunnes Arvo Laine rikkoi sen. Tampereen Yritystä edustanut Launis oli varsinaiselta ammatiltaan palomies, joka myöhemmin työskenteli puhelinteknikkona.


title: Vuorilampi

text: Vuorilampi voi viitata seuraaviin:tai muodossa Vuorilammi


title: Vuorilampi (Kangasvuori)

text: Vuorilampi on puolen hehtaarin laajuinen kirkasvetinen lampi Jyväskylän Kangasvuoren lähellä Huhtasuon kaupunginosassa. Vuorilampi on merkittävä luontokohde suositulla ulkoilualueella.


title: Maailmanpankkiryhmä

text: Maailmanpankkiryhmä, (engl. "the World Bank Group", WBG) on viiden kansainvälisen organisaation ryhmittymä, joka tarjoaa lainoja kehittyviin maihin. Se on maailman suurin ja tunnetuin kehityspankki. Sen viisi organisaatiota ovat: the International Bank for Reconstruction and Development (IBRD), the International Development Association (IDA), the International Finance Corporation (IFC), the Multilateral Investment Guarantee Agency (MIGA) sekä the International Centre for Settlement of Investment Disputes (ICSID). Näistä organisaatioista IBRD ja IDA muodostavat Maailmanpankin ("the World Bank").


title: Babbar Khalsa

text: Babbar Khalsa (pandžabiksi ਬੱਬਰ ਖ਼ਾਲਸਾ) on intialainen sikhinationalistinen separatistijärjestö. Intian hallitus pitää järjestöä terroristijärjestönä, mutta Babbar Khalsan kannattajat pitävät sitä separatistisena. Järjestö perustettiin vuonna 1978. Nykyään muutkin maat Intian lisäksi laskevat sen terroristijärjestöksi, kuten Kanada, Yhdysvallat ja Iso-Britannia.


title: Babbar Khalsa

text: Vuonna 1985 Air Indian lentoa 182 vastaan tehdyn terrori-iskun uskotaan olleen Babbar Khalsan tekemä. Iskussa sai surmansa 329 ihmistä.


title: Gama’a al-Islamiyya

text: Gama’a al-Islamiyya (arabiaksi الجماعة الإسلامية, "Islamistinen ryhmä") on egyptiläisten sunni-muslimien järjestö, jota Yhdysvallat ja Euroopan Unioni pitävät terroristijärjestönä. Järjestön johtaja on šeikki Umar Abdulrahman ("Sokea Šeikki), joka on saanut Yhdysvalloissa elinkautisen tuomion.


title: IT-kouluttajat

text: IT-kouluttajat ry on vuonna 2001 perustettu suomalainen yhdistys, joka on tarkoitettu kaikille, jotka ovat kiinnostuneita uusista pedagogisista lähestymistavoista ja kouluttavat tieto- ja viestintätekniikkaa tai käyttävät sitä koulutuksessaan. Yhdistys järjestää jäsentapahtumia ajankohtaisista aiheista. Vuodesta 2014 lähtien yhdistys on palkinnut vuoden tieto- ja viestintätekniikkaopettajan perusasteella, toisella asteella ja korkea-asteella.


title: IT-kouluttajat

text: Yhdistyksen jäsentapahtumissa käsiteltiin 2000-luvun alussa verkko-opetusta ja -oppimista, virtuaalityötä, saavutettavuutta, tietoturvaa, ECDL:ää, tutkivaa oppimista, oppimisaihioita ja avointa lähdekoodia. 2000-luvun lopussa käsiteltiin sosiaalista mediaa oppimisessa, elinikäistä oppimista, oppimista ja innovaatioita työelämässä, Second Lifea, tekijänoikeuksia ja aktivoivia työtapoja. Yhdistyksen 10-vuotisjuhlat järjestettiin 9. marraskuuta 2011. Uusina aiheina 2010-luvulla jäsentilaisuuksiin nousivat mobiilioppiminen, peliohjelmointi ja pelilinen opetus, MOOCit, big data, pilvipalvelut ja koodaus kouluun.


title: IT-kouluttajat

text: Yhdistyksessä toimii Tietie-verkosto, joka kehittää ammattikorkeakouluopetusta yhdessä yritysten kanssa. Tietie-verkoston taustalla on vuonna 1995 alkanut Tietie-projekti ja sitä vuonna 1999 seurannut Tietie-yhteistyö. Tietien 20-vuotisjuhlissa kesäkuussa 2015 verkoston toiminta-ajatusta muutettiin: jatkossa verkosto kehittää avointa elinikäistä oppimista.


title: IT-kouluttajat

text: IT-kouluttajat ry on osa Tieto- ja viestintätekniikan ammattilaiset ry:tä (TIVIA).


title: IT-kouluttajat

text: Yhdistyksen puheenjohtajina ovat toimineet:


title: Propionyylikoentsyymi-A

text: Propionyylikoentsyymi-A (CHNOPS) on koentsyymi-A:n johdannaisiin kuuluva orgaaninen yhdiste. Samalla tavoin kuin asetyylikoentsyymi-A:ta voidaan pitää etikkahapon biologisesti aktiivisena muotona voidaan propionyylikoentsyymi-A:ta pitää propaanihapon biologisesti aktiivisena muotona. Yhdistettä esiintyy eliöissä muun muassa osana eräiden amino- ja rasvahappojen aineenvaihduntaa.


title: Propionyylikoentsyymi-A

text: Propionyylikoentsyymi-A:ta muodostuu nisäkkäiden elimistössä parittoman määrän hiiliatomeja sisältävien rasvahappojen β-hapettumisen tuotteena asetyylikoentsyymi-A:n lisäksi. Sitä muodostuu myös elimistössä propaanihaposta. Tämä on tärkeä yhdisteen muodostumistapa etenkin märehtijöillä, joiden pötsissä on propaanihappokäymistä aiheuttavia bakteereja. Lisäksi propionyylikoentsyymi-A:ta muodostuu eräiden aminohappojen kuten isoleusiinin, valiinin, treoniinin ja metioniinin aineenvaihdunnan tuotteena ja kolesterolin ja eräiden muiden steroidien hajotessa.


title: Propionyylikoentsyymi-A

text: Nisäkkäissä propionyylikoentsyymi-A:sta muodostetaan metyylimalonyylikoentsyymi-A:ta ja tätä reaktiota katalysoi propionyylikoentsyymi-A-karboksylaasi. Metyylimalonyylikoentsyymi-A isomeroidaan edelleen sukkinyylikoentsyymi-A:ksi, joka osallistuu sitruunahappokiertoon. Eräillä bakteereilla on entsyymi, joka kykenee hajottamaan propionyylikoentsyymi-A:ta asetyylikoentsyymi-A:ksi ja hiilidioksidiksi tai palorypälehapoksi.


title: Propionyylikoentsyymi-A

text: Propionyylikoentsyymi-A on osa myös eräitä katabolisia aineenvaihduntareaktioita kuten bakteereissa parittomia määriä hiiliatomeja sisältävien rasvahappojen synteesiin, 6-deoksieryhronolidi B:n ja muiden polyketidien kuten erytromysiinin ja telitromysiinin biosynteesiin (propionyylikoentsyymi-A sitoutuu asyylikantajaproteiinin ja fosfopanteteiinin muodostamaan kompleksiin) sekä polyhydroksialkanoaattien biosynteesiin.


title: Niko Koskinen

text: Niko Samuli Koskinen (s. 14. heinäkuuta 1996) on suomalainen seiväshyppääjä. Hän edustaa Janakkalan Janaa ja häntä valmentaa Eemeli Salomäki. Vuoteen 2016 asti häntä valmensi hänen isänsä Jouko Koskinen.


title: Niko Koskinen

text: Donetskin alle 18-vuotiaiden MM-kilpailuissa 2013 Koskinen jäi karsintaan tuloksella 470. Eskilstunan alle 20-vuotiaiden EM-kilpailuissa 2015 Koskinen saavutti hopeaa silloisella ennätystuloksellaan 535.


title: Niko Koskinen

text: Kalevan kisoissa Koskinen on voittanut hopeaa Oulussa 2016 tuloksella 537 cm. Sisäratojen SM-kilpailuissa hän on saavuttanut hopeaa Jyväskylässä 2017 tuloksella 540 cm.


title: Niko Koskinen

text: Halliennätyksensä 541 Koskinen hyppäsi Helsingissä maaliskuussa 2016.


title: Chasseradès

text: Chasseradès on kunta eteläisessä Ranskassa Lozèren departementissa Languedoc-Roussillonin alueella.


title: Chasseradès

text: Vuonna 1878 kirjailija Robert Louis Stevenson poikkesi Chasseradès'n kylässä vaeltaessaan aasin kanssa Cévennes’n seudulla. Hän kirjoitti matkastaan kirjan "Travels with a Donkey in the Cévennes". Nykyään hänen kulkemansa reitti tunnetaan Stevensonin vaelluspolkuna ("Chemin de Stevenson").


title: Chasseradès

text: Marcel Ilpide, syntyperäinen kyläläinen kilpapyöräilijä, joka tuli viimeiseksi vuoden 1930 Ranskan ympäriajossa, ja voitti täten viimeiseksi tulleelle myönnettävän punaisen lyhdyn palkinnon ("Lanterne rouge").


title: Yksityisalue

text: Yksityisalue on Maunu Kurkvaaran ohjaama suomalainen elokuva vuodelta 1962. Tyylilleen uskollisesti Kurkvaara käsikirjoitti, kuvasi, leikkasi, lavasti ja tuotti teoksen itse. "Yksityisalue" sai valtion elokuvapalkinnon 1962 ja parhaan musiikin Jussi-palkinnon 1963.


title: Yksityisalue

text: Tarina kertoo ammatissaan menestyneen arkkitehti Toivo Kosken itsemurhasta ja sen motiivien selvittelystä. Elokuvassa on myös kannanottoja aikakauden kiivaan uudisrakentamisen synnyttämää arkkitehtuuria kohtaan.


title: Yksityisalue

text: 1960-luvun alussa suomalaisen elokuvan studioaikakausi oli päättymässä ja tilalle tuli useiden muiden demokraattisen Euroopan maiden tavoin niin kutsuttu ”uusi aalto”, jonka uranuurtaja Suomessa oli Kurkvaara. Hän on pitänyt "Yksityisaluetta" parhaana elokuvanaan.


title: Yksityisalue

text: "Yksityisalue" on keskimmäinen osa Kurkvaaran trilogiassa, jonka aloittaa "Rakas..." ja päättää "Meren juhlat". Trilogian kantavia teemoja ovat ranskalaisen uuden aallon henki ja nuoren helsinkiläisälymystön elämän kuvaaminen. Sinikka Hannulalla on trilogian jokaisessa elokuvassa keskeinen rooli. Trilogian kaksi ensimmäistä teosta ovat mustavalkoisia.


title: Yksityisalue

text: Nuori arkkitehti Pentti Vaara löytää esimiehensä Toivo Kosken ruumiin tämän huvilalta. Kuolinsyy on itsemurha. Kosken puoliso Margit Koski ja tohtori Carlstedt sopivat, että kuolinsyyksi ilmoitetaan sydänkohtaus. Todellinen kuolinsyy jää toistaiseksi Pentin, Margitin ja tohtorin salaisuudeksi. Margitin on vaikea käsittää Toivon ratkaisua, sillä miehen ura on ollut menestyksekäs: hän on muun muassa voittanut hiljattain arkkitehtikilpailun.


title: Yksityisalue

text: Kosken arkkitehtitoimistolla työt jatkuvat, ja Toivolle yritetään epätoivoisesti etsiä seuraajaa. Pentti ei paljasta toimiston väelle Toivon kuolinsyytä, vaan puhuu sydänkohtauksesta, kuten on sovittu. Carlstedt puolestaan hoitaa asian tahollaan taitavasti, ja syöttää lehdistölle saman valheen. Pentti alkaa ottaa selvää Toivon viimeisten elinviikkojen vaiheista apunaan muuan Mäkelä, elämää nähnyt mies. Kerronta etenee muistoesineiden ja päiväkirjan kautta takaumiin, joissa käsitellään Toivon viimeisiä viikkoja.


title: Yksityisalue

text: Takaumissa valotetaan Toivon suhdetta 1960-luvun suomalaiseen arkkitehtuuriin. Hänen mielestään sadasosa siitä on kelvollista, loput on epäkelpoa. Toivo ja Pentti ajelevat pitkin Helsinkiä vierailemassa rakennustyömailla, muuan muassa Kalliossa, jossa on meneillään kiivas uudisrakennuskausi. Margit jää taustalle, hänen ja Toivon välistä kanssakäymistä ei juurikaan näytetä.


title: Yksityisalue

text: Käy ilmi, että Toivolla oli säpinää konttorinsa nuorten työntekijöiden, Kaisun ja Soilin kanssa. Toivo ja Soili tapasivat meren rannalla ja Toivo kutsui naisen huvilalleen. Kaisu puolestaan kutsui Toivon kotiinsa. Hänen mukaansa Toivo ei ollut tyytyväinen kilpailutyöhönsä. Toivo oli ylipäätään väsynyt ja turhautunut.


title: Yksityisalue

text: Toivo järjestää asiat niin, että Pentti löytää hänet kuolleena. Viimeisessä kohtauksessa Pentti ja Mäkelä seuraavat Toivon hautajaisia. On talvi. Aivan lopussa Pentti kohtaa Soilin ja he kävelevät yhdessä pois pitkin koivukujaa.


title: Yksityisalue

text: "Yksityisalueen" aikoihin Kurkvaara oli jo löytänyt työmetodinsa. Hän käytti yleensä vain yhtä otosta, jolloin näyttelijät eivät hyytyneet toistuvista uusintaotoista. Ennen kuvauksia Kurkvaara harjoitutti näyttelijänsä perinpohjaisesti. Hänen vakiintuneisiin menetelmiinsä kuului myös jälkiäänitys ja mykkä kamera. Kurkvaaran mielestä elokuvan tuli kokonaisuudessaan noudattaa ohjaajansa näkemystä ja työryhmä kannatti pitää pienenä. Hänen pyrkimyksenään oli ”intensiivinen sävy”.


title: Yksityisalue

text: "Yksityisalue" sai aikalaiskriitikoilta pääosin myönteisen vastaanoton. "Helsingin Sanomien" Paula Talaskivi piti sitä Kurkvaaran siihenastisista elokuvista parhaana. Hänen mielestään "Yksityisalue" oli ”täyttä filmiä, kuvauksellisesti antoisa, ilmeikästä, viitseliästä ja kekseliästäkin”. Sen sijaan käsikirjoitusta ja henkilöohjausta Talaskivi kritisoi pinnalliseksi ja ohueksi. Myös "Uuden Suomen" Heikki Eteläpää arvioi sisällön keskeisiltä osiltaan ohuenlaiseksi. Nuoremmat kriitikot sitä vastoin suhtautuivat innostuneesti "Yksityisalueeseen". "Parnasson" Risto Hannula ihasteli teoksen ”määrätietoista varmuutta”. Peter von Bagh kirjoitti "Ylioppilaslehden" kiertokyselyssä: ”Kurkvaaran kuudes ja paras elokuva ei omissa rajoissaan jätä paljon varaa toivomuksille --- ”. Myös Jaakko Tervasmäki oli arvioissaan korostetun myönteinen. Jörn Donner arvioi teoksen "Dagens Nyheterissä" puutteistaan huolimatta onnistuneeksi. Kesäkuun 1988 televisioesityksen yhteydessä "Yksityisalue" sai verraten myönteisiä arvioita.


title: Yksityisalue

text: Peter von Baghin kirjassa "Sininen laulu" "Yksityisaluetta" pidetään ”hienona tutkimusmatkana” aikansa yhteiskunnallisiin ja yksilöllisiin ”ahdistuksen aiheisiin”.


title: Yksityisalue

text: Televisioensi-iltansa "Yksityisalue" sai 19. helmikuuta 1968, jolloin se keräsi ruutujen ääreen runsaat miljoona katsojaa – lähes neljäsosan Suomen tuolloisesta väestöstä. Finnkino Oy on julkaissut "Yksityisalueen" DVD:nä, kuten myös trilogian ensimmäisen ja kolmannen osan.


title: Suomen Atk-kustannus

text: Suomen Atk-kustannus Oy oli Suomen vanhin tietotekniikan kirjallisuuden kustantaja, jonka valikoima kattoi muun muassa ohjelmoinnin, käyttöjärjestelmät, laitetekniikan, tietoliikenteen, lähiverkot, internetin, työkaluohjelmistot ja atk:n liiketoimintasovellukset. Yritys käänsi englanninkielistä alan kirjallisuutta suomeksi ja oli merkittävä kotimaisten asiantuntijoiden kirjojen kustantaja. Yritys liittyi osaksi Kauppakaari-konsernia vuonna 2001, joka oli jo tuolloin Talentumin tytäryhtiö.


title: Adil Hussain

text: Adil Hussain (assamiksi আদিল হুছেইন, s. 5. lokakuuta 1963) on intialainen televisio- ja elokuvanäyttelijä. Hän on näytellyt kansainvälisissä elokuvatuotannoissa kuten elokuvassa "Piin elämä" (2012).


title: Pauliina Ståhlberg

text: Pauliina Ståhlberg on toiminut Suomen Lontoon instituutin johtajana 15. tammikuuta 2015 lähtien. Hän on on Lontoon eurooppalaisten kulttuuri-instituutioiden verkoston EUNICin presidentti. Hän on työskennellyt aiemmin toimittajana, ohjaajana ja tuottajana muun muassa Ylellä sekä viestintä- ja varainhankintapäällikkönä kansallisgalleria Ateneumissa. Ståhlberg on myös kouluttanut toimittajia Afganistanissa.


title: Teleks (täsmennyssivu)

text: Teleks voi tarkoittaa seuraavia asioita:


title: Minttu (kirjasarja)

text: Minttu-kirjasarja on Maikki Harjanteen suosittu lastenkirjasarja. Päähenkilö on Minttu-niminen pikkutyttö, muita henkilöitä, mm. Mintun vanhemmat ja veli Ville sekä Santtu-niminen poika.


title: Minttu (kirjasarja)

text: Sarjaan kuuluvat ainakin seuraavat kirjat:


title: Supistumaverbi

text: Supistumaverbi on suomen kielessä verbi, jolla on kaksi- tai kolmitavuinen, pitkään vokaaliin tai kahden lyhyen vokaalin yhdistelmään loppuva vokaalivartalo sekä t-päätteinen konsonanttivartalo, sellaisia verbejä kuin avata, erota, halata, isota, osata, paikata, vastata, viitata jne. Supistumaverbit ovat siitä poikkeuksellisia suomen verbejä, että vokaalivartalo ei ole milloinkaan heikkoasteinen. Tämä selittyy kielihistoriallisilla syillä. Kun supistumaverbin konsonanttivartaloon liittyy potentiaalin tai toisen partisiipin tunnus, vartalon loppu-t assimiloituu n:ksi, esim. vastannut, osannut, vastannee, osannee (ei vastatnut, osatnut, vastatnee, osatnee). Supistumaverbien imperfektin pääte on -si, murteissa ja puhekielessä sanan lopussa usein pelkkä -s. Lounaismurteissa tämä pääte on eräissä tapauksissa levinnyt verbeihin, jotka eivät ole supistumaverbejä ja toisaalta on alettu muodostaa supistumaverbien imperfektejä muiden verbien imperfektien tavoin. Näin ollen lounaismurteissa saatetaan sanoa esim. sanosin, kertos, avoin, ja näitä yleiskielessä vastaavat sanoin, kertoi, avasin.


title: Dub techno

text: Dub techno on teknon alagenre. Alkuperäisin se on kehittynyt eri tyylien variaatioista, 1990-luvun Berliinissä sekoittaen rytmejä ja eri kokeiluiden myötä aina Detroit-teknon tyylejä näitä tyylejä myötäillen ja käyttäen rakentelussaan eri efektien prosessointia sen perustuen Jamaican dub reggaeen.


title: Tanssiurheiluseura Fregolina

text: Tanssiurheiluseura Fregolina on perustettu Kaarinassa vuonna 1994. Seurassa voi harrastaa kilpatanssia: vakio- ja latinalaistansseja.


title: Mission: Impossible – Rogue Nation

text: Mission: Impossible – Rogue Nation on vuonna 2015 ensi-iltansa saanut toiminta- ja vakoiluelokuva, jonka on käsikirjoittanut ja ohjannut Christopher McQuarrie. Se on "" -elokuvasarjan viides osa, ja jatko-osa elokuvalle "" (2011). Sarjan edellisten osien tapaan Tom Cruise uusii pääroolinsa Ethan Huntina. "Rogue Nationin" kuvaukset alkoivat Wienissä 21. elokuuta 2014 ja päättyivät 12. maaliskuuta 2015.


title: Mission: Impossible – Rogue Nation

text: Elokuvan maailmanensi-ilta oli Imax-teattereissa 31. heinäkuuta 2015.


title: Mission: Impossible – Rogue Nation

text:
IMF-virasto joutuu lähes myyttisen salamurhaajien ja käskystä tappavien konnien organisaation, Syndikaatin, uhan alle. IMF:n lakkauttamisen häämöttäessä agentti Ethan Hunt kokoaa tiiminsä sen tähän asti vaikeimpaan tehtävään – todistaa Syndikaatti-organisaation olemassaolo ja ajaa se alas keinolla millä hyvänsä.
"Mission: Impossible – Rogue Nation" on saanut hyvän vastaanoton kriitikoilta. Rotten Tomatoes -sivustolla sillä on 7,6/10 arvosana perustuen 127 arvosteluun, joista 93% oli myönteisiä. Sivuston arvosteluista antamassa yhteenvedossa lukee: ”"Mission: Impossible Rogue Nation" jatkaa elokuvasarjan jännittävää uudelleen tulemista – ja osoittaa, että Tom Cruise on yhä toimintatähti vailla vertaa.” Metacritic-sivustolla sen arvosana on 75/100 perustuen 40 arvosteluun.


title: Mission: Impossible – Rogue Nation

text: 11. lokakuuta 2015 mennessä "Mission: Impossible – Rogue Nation" on tuottanut lipputuloja yhteensä 679,5 miljoonaa dollaria. Se tuotti ensi-iltaviikonloppunaan maailmanlaajuisesti 56 miljoonaa dollaria ja oli viikonlopun katsotuin elokuva.


title: Phetsarath Rattanavongsa

text: prinssi Phetsarath Rattanavongsa (s. 19. tammikuuta 1890 Luang Phrabang – 14. lokakuuta 1959 Luang Phrabang) oli Laosin pääministeri.


title: Phetsarath Rattanavongsa

text: Rattanavongsa syntyi kuninkaallissuvulle vuonna 1890. Hänen isänsä oli prinssi Bounkhong ja hänen äitinsä kuningatar Thongsy. Rattanavongsa opiskeli siirtolaisena Lycee Chasseloup Laubatissa Saigonissa ja jatkoi siitä Lycée Montaigneniin, sekä École Colonialeniin. Rattanavongsa palasi takaisin Laosiin missä hän meni naimisiin prinsessa Nhin Kham Vennenin kanssa. Rattanavongsa sai vuonna 1919 tittelin, joka oli ollut hänen isänsä hallussa. Rattanavongsalla oli korkeimman luokan armeijan joukot koko maassa. Samana vuonna Rattanavongsa nimitettiin alkuperäiskansojen johtajaksi. Vuonna 1942 hänet nimitettiin pääministeriksi. Hän toimi pääministerinä vuoteen 1945. Rattanavongsa oli mukana Kiinan-Japanin sodassa kenraalina, kunnes vuonna 1945 Japanin antauduttua, Rattanavongsa lähetti sähkeen, missä hän kertoo että Japanin antautuminen ei vaikuttanut Laosiin, mutta varoittamalla heitä ulkopuolisista väliintuloista. Rattanavongsa luopui virastaan ja asettui Thaimaahan asumaan.


title: Phetsarath Rattanavongsa

text: Rattanavongsa kuoli vakavan aivoverenvuodon seurauksena 14. lokakuuta 1959.


title: Heimanu Taiarui

text: Heimanu Philippe Taiarui (s. 24. elokuuta 1986 Tahiti) on tahitilainen beachfutispelaaja ja jalkapalloilija. Taiarui kuuluu beachfutiksessa Tahitin beachfutismaajoukkueeseen. Hän on 170 senttimetriä pitkä ja painaa 66 kilogrammaa.


title: Heimanu Taiarui

text: Taiarui on osallistunut Tahitin maajoukkueen kanssa kolmiin MM-kilpailuihin. Vuoden 2015 MM-kilpailuista Taiarui saavutti Tahitin kanssa hopeaa ja hänet valittiin myös turnauksen parhaaksi pelaajaksi ja palkittiin Golden Ball -palkinnolla. Taiarui on beachfutiksessa pelipaikaltaan puolustaja.


title: Heimanu Taiarui

text: Taiarui pelaa jalkapalloa Tahitin jalkapalloliigan AS Piraessa. Hän on voittanut Tahitin mestaruuden kaudella 2013-2014 ja on pelannut myös OFC Champions Leaguessa. Jalkapallossa Taiarui on pelipaikaltaan keskikenttäpelaaja.


title: Ekotyyppi

text: Ekotyyppi on eliölajin muoto, joka on geneettisesti sopeutunut tietyn alueen olosuhteisiin. Esimerkiksi rauduskoivusta on olemassa eri ekotyyppejä eteläisemmillä ja pohjoisemmilla alueilla. Näiden ekotyyppien silmun muodostuminen on sopeutunut alueellisiin eroihin yön pituudessa. Myös vuorovesialueen eri alueilla voi kehittyä eri ekotyyppejä, kuten on tapahtunut Pohjanmeren, Norjan ja Tanskan salmien rannikoilla kasvavalle hollanninsuolayrtille. Myös ihmisen kehittämät lajikkeet, jotka on kehitetty tietyn alueen olsuhteisiin sopeutuviksi, ovat ekotyyppejä, kuten esimerkiksi eräät persikkalajikkeet.


title: Pedro Morán

text: Pedro Pablo Morán (s. 9. kesäkuuta 1990) on paraguaylainen beachfutispelaaja. Morán edustaa Paraguayn beachfutismaajoukkuetta ja Selección Aregueñaa. Pelipaikaltaan 176 senttimetriä pitkä Morán on laitapelaaja.


title: Pedro Morán

text: Morán on osallistunut kaksiin MM-kilpailuihin, vuosina 2013 ja 2015. Vuoden 2013 MM-kilpailuissa hän teki viisi maalia. Vuoden 2015 MM-kilpailuissa Morán teki kolmessa pelaamassaan alkulohkon ottelussa kahdeksan maalia (kaksi hattutemppua ja yksi tupla) ja saavutti turnauksen parhaalle maalintekijälle jaettavan Golden Ball -palkinnon. Hän sai palkinnon, sillä hän oli tarvinnut kahdeksaan maaliin vähemmän pelejä kuin samaan maalimäärään yltäneet Madjer ja Noël Ott.


title: Luettelo lentoyhtiöholdingyhtiöistä

text: Tämä on luettelo lentoyhtiöholdingyhtiöistä eli yhtiöistä, jotka joko omistavat useamman lentoyhtiön tai ovat yhden lentoyhtiön emoyhtiöitä.


title: Hammond

text: Hammond voi tarkoittaa ainakin seuraavia:


title: Jonathan Torohia

text: Jonathan Torohia (taiteilijanimeltään "Jo", s. 22. helmikuuta 1985 Tahiti) on tahitilainen beachfutismaalivahti, joka edustaa Tahitin beachfutismaajoukkuetta ja espanjalaista FC Barcelonaa. Oikeajalkainen Torohia on 191 senttimetriä pitkä ja painaa 78 kilogrammaa.


title: Jonathan Torohia

text: Torohia on pelannut Tahitin kanssa kolmissa MM-kilpailuissa, vuosina 2011, 2013 ja 2015. Vuoden 2015 kilpailuista Espinhosta Tahiti voitti hopeaa ja Torohia palkittiin turnauksen parhaalle maalivahdille annettavalla Golden Glove -palkinnolla. Seuratasolla Torohia on pelannut FC Barcelonan lisäksi muun muassa AS Manu-Urassa.


title: Jonathan Torohia

text: Torohia on pelannut myös jalkapalloa maalivahtina. Hän on edustanut muun muassa Tahitin pääsarjan AS Piraeta, jonka paidassa hän on pelannut myös OFC Champions Leagueta.


title: Alex Telles

text: Alex Nicolao Telles (s. 15. joulukuuta 1992 Caxias do Sul) on brasilialainen jalkapalloilija, joka edustaa Portugalin Primeira Ligassa pelaavaa FC Portoa. Pelipaikaltaan vasenjalkainen Telles on vasen laitapuolustaja.


title: Alex Telles

text: Telles on Esporte Clube Juventuden kasvatti. Hän debytoi seuran edustusjoukkueen paidassa Brasilian neljänneksi korkeimmalla sarjatasolla Série D:ssä vuonna 2011. Telles pelasi seuran paidassa yhteensä 13 ottelua viimeistellen niissä kaksi maalia.


title: Alex Telles

text: Tammikuussa 2013 Telles siirtyi Brasilian Série A:n Grêmioon, jonka paidassa hän teki pääsarjadebyyttinsä kaudella 2013. Telles pelasi ainoaksi jääneellä Grêmio-kaudellaan 36 ottelua, joissa hän teki yhden maalin.


title: Alex Telles

text: Tammikuussa 2014 Telles siirtyi Turkin Superliigan Galatasaray SK:hon. Ensimmäisellä kaudellaan Telles voitti seuran kanssa Turkin cupin. Kaudella 2014-2015, eli ensimmäisellä täydellä kaudellaan seurassa, Telles voitti tuplan pelaten liigassa 22 ottelua, joissa syntyi yksi maali.


title: Alex Telles

text: Elokuussa 2015 Telles siirtyi kauden 2015–2016 kattavalla lainasopimuksella Italian Serie A:n Interiin. Hän debytoi seuran paidassa syyskuussa Milanon derbyssä AC Milania vastaan.


title: Alex Telles

text: Heinäkuussa 2016 FC Porto ilmoitti ostaneensa Tellesin 7 miljoonan euron siirtokorvauksella Galatasaraysta.


title: Alex Telles

text: Galatasaray SK


title: Alex Telles

text: FC Porto


title: Jacqueline Cabaj Awad

text: Jacqueline Cabaj Awad (s. 28. tammikuuta 1996) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 579 heinäkuussa 2015. Hän on voittanut urallaan yhden ITF-turnauksen kaksinpelissä.


title: Jacqueline Cabaj Awad

text: Cabaj Awad pelasi WTA-turnauksen pääsarjassa ensimmäisen kerran Båstadin turnauksen nelinpelissä vuonna 2013. Hän sai turnaukseen villin kortin Cornelia Listerin kanssa. He hävisivät avauskierroksen ottelunsa super-tie-breakiin venyneessä ottelussa. Cabaj Awad voitti ulkokenttien Ruotsin-mestaruuden vuonna 2015.


title: Cornelia Lister

text: Cornelia Lister (s. 26. toukokuuta 1994) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 513 heinäkuussa 2015 ja nelinpelissä sijalla 295 kesäkuussa 2015. Hän on voittanut urallaan 11 ITF-turnausta nelinpelissä.


title: Cornelia Lister

text: Lister pelasi WTA-turnauksen pääsarjassa ensimmäisen kerran Båstadin turnauksen nelinpelissä vuonna 2013. Hän sai turnaukseen villin kortin Jacqueline Cabaj Awadin kanssa. He hävisivät avauskierroksen ottelunsa super-tie-breakiin venyneessä ottelussa.


title: Heinz Lazek

text: Heinz Lazek (17. lokakuuta 1911 Wien – 26. heinäkuuta 1986 Wien) oli itävaltalainen nyrkkeilijä, jonka ammattilaisura ajoittui 1930-luvulta vuoteen 1950. Urallaan hän saavutti raskaan- ja raskaan keskisarjan ammattinyrkkeilyn Euroopan mestaruustittelit.


title: Heinz Lazek

text: Heinz Lazek aloitti ammattilaisuransa jo 20-vuotiaana kesäkuussa 1932. Hän koki ensimmäisen tappionsa kesäkuussa 1935 saksalaiselle Adolf Wittille. Sitä ennen hänellä oli tilillään 25 tappiotonta ottelua Wienissä, Pariisissa ja Prahassa. Syyskuussa 1935 hän saavutti raskaan keskisarjan Euroopan mestaritittelin voitettuaan italialaisen Merlo Precison, kun Preciso diskvalifioitiin 13. erässä. Sen jälkeen Lazek puolusti titteliään kolme kertaa syyskuuhun 1936 mennessä. Kolmannessa titteliottelussa hän koki pistetappion belgialaiselle Gustave Rothille. Tammikuuhun 1938 mennessä Lazek oli otellut tappiottomasti kymmenen kertaa. Niinpä hän pääsi raskaansarjan EM-titteliotteluun saksalaista Arno Kölbliniä vastaan. Ottelu käytiin maaliskuussa 1938 Kölblinin kotikaupungissa Berliinissä. Lazek voitti ottelun, kun Kölblin diskvalifioitiin toisessa erässä. Vain kaksi viikkoa ottelun jälkeen Lazek ja itävaltalaiset tulivat Anschlussin seurauksena osaksi Hitlerin johtamaa Suur-Saksaa.


title: Heinz Lazek

text: Lazek puolusti sen jälkeen raskaansarjan EM-arvoaan menestyksellisesti Wienissä italialaista Sante De Leota ja saksalaista Walter Neuselia vastaan sekä Berliinissä belgialaista Karel Sysiä vastaan. Kaikissa kolmessa ottelussa käytiin 15-eräinen ottelu, joka päättyi Lazekin pistevoittoon. Maaliskuussa 1939 Lazek koki tappion ja menetti EM-arvonsa, kun saksalainen Adolf Heuser tyrmäsi hänet Berliinissä käydyssä ottelussa.


title: Heinz Lazek

text: Tappionsa jälkeen Lazek ei päässyt enää EM-titteliotteluun, mutta hän saavutti Saksan raskaansarjan mestarin arvon marraskuussa 1940 voitettuaan Walter Neuselin uudemman kerran pistein. Tämänkin tittelin Lazek menetti maaliskuussa 1941 Adolf Heuserille, joka puolestaan oli menettänyt kesällä 1939 EM-tittelinsä maanmiehelleen Max Schmelingille. Viimeisen sodan aikaisen ottelunsa Lazek kävi maaliskuussa 1942. Sen jälkeen hän joutui sotaa käyvään Saksan armeijaan.


title: Heinz Lazek

text: Heinz Lazek palasi kehään vasta huhtikuussa 1947 Tukholmassa ruotsalaista Olle Tandbergia vastaan, jolle hän koki tyrmäystappion 1. erässä. Sen jälkeen nyrkkeili vielä kolme ottelua - viimeisen syyskuussa 1950.


title: Heinz Lazek

text: Heinz Lazek oli parisuhteessa juutalaisnaisen kanssa, joka synnytti hänelle lapsen. Tämä oli Natsi-Saksassa rikos – rotupuhtauden rikkominen. Tilanteen pelasti kuitenkin Saksassa silloin hyvin kuuluisa ja natsivallankin arvostama entinen raskaansarjan ammattinyrkkeilyn maailmanmestari Max Schmeling. Hän sai puhuttua niin, että Lazek meni asepalvelukseen eikä häntä rangaistu. Hänen tyttärensä Dorli valittiin sittemmin vuonna 1961 Miss Itävallaksi.


title: Heinz Lazek

text: Urheilu-uransa jälkeen Lazek toimi Wienissä nyrkkeilyvalmentajana. Heinz Lazekin muistoksi hänen kuolemansa jälkeen nimitettiin vuonna 1995 Wienissä oma katu Heinz-Lazek-Weg.


title: Jaujac

text: Jaujac on kunta itäisessä Ranskassa Ardèchen departementissa Rhône-Alpesin alueella. Sen nähtävyyksiä on keskiaikainen linna "Château de Castrevieille".


title: International Harvester Scout

text:
International Scout II on vuosina 1971–1980 valmistettu yhdysvaltalainen maastoauto. Valmistaja on International Harvester.
Yhdysvaltalaiseen tapaan autoon oli saatavissa paljon lisävarusteita, esimerkiksi ilmastointilaite. Varustelutaso on melko hyvä aikansa maastoautoksi.


title: International Harvester Scout

text: Jousitus on perinteinen: sekä edessä että takana on jäykkä akseli ja pitkittäiset lehtijouset. Jousitus on kuitenkin suunniteltu maastokäyttöön. Alusta on panssaroitu. Scout II on suunniteltu liikkumaan maastossa ja sen maastoajo-ominaisuudet ovat hyvät.


title: International Harvester Scout

text: V8-moottorin iskutilavuus on 4976 cm³. V8:n isoin teho on 92,7 kilowattia /4000 r/min (eli 126 hv, tehonormi on "SAE net" joka vastaa Euroopassa käytettyä DIN-normia). Suurin vääntömomentti 369 Nm /2800 r/min (eli 37,6 kilopondimetriä).


title: International Harvester Scout

text: Vaihteisto on kolminopeuksinen automaattivaihteisto, joka autolehden vertailun perusteella soveltuu hyvin myös maastoajoon. Scout II:ssa on jakovaihteisto, jossa valitaan takaveto, nopea neliveto ja maastoon hidas neliveto. Pelkkään takavetoon siirrytään napalukkojen avulla. Maantieajossa käytettyyn nopeaan nelivetoon siirryttäessä takavedosta lukittuvat napalukot automaattisesti. Maastoajossa hitaaseen nelivetoon siirryttäessä kuljettajan pitää itse käydä vääntämässä napalukot kiinni eturenkaista, koska tällöin voimansiirron rasitus on paljon isompi.


title: International Harvester Scout

text: Tekniikan Maailman 4/1975 maastoautojen vertailussa International Scout II kiihtyi 0-100 km/t 18,6 sekunnissa. Huippunopeus on 142 km/t.


title: Tarja Tenkula

text: Tarja Helena Tenkula, ent. Tenkula-Kylä-Liuhala (s. 28. helmikuuta 1961) on suomalainen sosiaalidemokraattinen poliitikko, joka toimii muun muassa SDP:n Vaasan piirin varapuheenjohtajana.


title: Tarja Tenkula

text: Seinäjoelta kotoisin oleva Tenkula vaikutti Helsingin kunnallispolitiikassa yli 20 vuoden ajan, ennen paluutaan kotiseudulleen vuonna 2014. SDP:n varapuheenjohtajaksi Tenkula valittiin 1991 Helsingin puoluekokouksessa ja hän hoiti tehtävää vuoteen 1993 saakka. Ammatiltaan Tenkula on sairaanhoitaja.


title: Tarja Tenkula

text: Vuoden 1994 presidentinvaalin edellä keväällä 1993 Tenkula kannatti jäsenäänestyksen järjestämistä puolueen presidenttiehdokkaasta. Lasse Lehtisen ehdotettua valtiosihteeri Martti Ahtisaarta Kalevi Sorsan vastaehdokkaaksi äänestykseen SDP:n presidenttiehdokkaasta Tenkula otti ensimmäisenä yhteyttä Ahtisaareen.


title: Rian Johnson

text: Rian Craig Johnson (s. 17. joulukuuta 1973 Maryland) on yhdysvaltalainen käsikirjoittaja, tuottaja ja elokuvaohjaaja. Hän on käsikirjoittanut ja ohjannut elokuvat "Brick" (2005), "The Brothers Bloom" (2008) ja "Looper" (2012). Lisäksi hän on ohjannut kolme televisiosarjan "Breaking Bad" jaksoa. Johnson on ohjannut ja käsikirjoittanut "Tähtien sota" -elokuvan "", joka sai ensi-iltansa joulukuussa 2017.


title: Itä–Länsi-ottelu 2012

text: Vuoden 2012 Itä–Länsi-ottelu oli järjestyksessään miesten 78. pesäpallon vuotuinen arvo-ottelu, joka pelattiin Sotkamon Hiukassa 20.–22.7. 2012.


title: Tembo the Badass Elephant

text: Tembo the Badass Elephant on Game Freakin kehittämä ja Segan julkaisema tasohyppelypeli. Peli on julkaistu vuonna 2015 PlayStation 4:lle, Windowsille ja Xbox One:lle.


title: Tembo the Badass Elephant

text: Pelissä ohjataan hahmoa, jonka nimi on Tembo. Puoliksi kommando, kokonaan elefantti, sillä on monia erilaisia kykyjä/tapoja rynniä seinien ja muiden esteiden läpi.


title: Tembo the Badass Elephant

text: Peli on sivulta kuvattu tasohyppely, jossa pelaaja ohjaa kommando-elefanttia Temboa tämän yrittäessään pysäyttää pahan sotilasjärjestö Phantomin valloituksen. Itse pelin visuaallinen toteutus on tehty sarjakuvamaiseksi ja julkaisun yhteydessä tarjoaa 18 erilaista tasoa elefantille rymisteltäväksi läpi.


title: Coux (Ardèche)

text: Coux on kunta itäisessä Ranskassa Ardèchen departementissa Rhône-Alpesin alueella. Se sijaitsee Ouvèzejoen laaksossa. Tämän keskiaikaisen kylän nähtävyyksiä on joen ylittävä, alkujaan 1300-luvulla rakennettu kaarisilta. Silta uudistettiin vuonna 1629.


title: Stjarnan

text: Stjarnan Knattspyrnudeild eli Stjarnan on urheiluseura Garðabærin kaupungista. Erityisesti sillä on toimintaa jalkapallossa. Jalkapallossa Stjarnan pelaa Islannin korkeimmalla sarjatasolla Úrvalsdeildissä. Samoin Stjarnan pelaa myös naisten korkeimmalla sarjatasolla jalkapalloa. Miesten joukkue on voittanut Islannin mestaruuden kerran vuonna 2014. Lentopallossa joukkue on voittanut Islannin mestaruuden viidesti 2003, 2004, 2006, 2007 ja 2008


title: Koutaniemi (niemi)

text: Koutaniemi on niemi Kajaanissa, ja se sijaitsee saman nimisessä kylässä. Sen länsipuolella on Oulujärven Ärjänselkä, länsipuolella Paltajärvi, joka on samalla tasolla kuin Oulujärvi ja yhteydessä Oulujärveen. Alueella on lampia ja pieniä järviä, joista suurin on Kattilajärvi.


title: Panhard 24

text: Panhard 24 on vuosina 1964–1967 valmistettu kaksiovinen etuvetoinen keskikokoinen auto. Panhard 24 oli Panhardin viimeinen henkilöautomalli, jonka jälkeen Panhard-tehdas on keskittynyt erityisesti sotilasajoneuvojen valmistukseen. Mallia valmistettiin kaikkiaan 28 651 yksilöä. Suomeen 24-mallia ei tuotu.


title: Panhard 24

text: Louis Bionier muotoili Panhard 24:n ja se esiteltiin 23.6.1963. Ensimmäisenä mallivuonna 1964 24:stä oli kaksi mallia, 24 C ja 24 CT. Ne olivat nelipaikkaisia coupemalleja, joiden moottorin teho oli C:ssä 31 kW (DIN, 42 hv) ja CT:ssä 37 kW (DIN, 50 hv). Heikomman C-mallin valmistus loppui jo seuraavana vuonna. Tehokkaamman CT:n valmistus jatkui vuoteen 1967.


title: Panhard 24

text: Vuonna 1965 esiteltiin pidemmän akselivälin kaksioviset mallit 24 B ja 24 BT. B:ssä oli 31 kilowatin ja BT:ssä 37 kilowatin moottori. Vuotta myöhemmin esiteltiin samalla akselivälillä varustettu 24 BA-malli (31 kW), mutta se jäi harvinaiseksi malliksi, vain 161 valmistettua yksilöä. Muiden mallien valmistusmäärät painottuivat selvästi tehokkaamman moottorin (37 kW) malleihin: CT 14 181 ja BT 10 649 valmistettua yksilöä. 31 kW:n malleja valmistettiin varsin vähän: 24 C 1623 yksilöä ja 24 B 2037 valmistettua yksilöä.


title: Panhard 24

text: Kaikissa 24-malleissa on ilmajäähdytteinen nelitahtinen 2-sylinterinen bokserimoottori, jonka iskutilavuus on vain 848 cm³. Teho on joko 31 kW, 5250 r/min tai 37 kW, 5750 r/min, DIN. Tehokkaammankin mallin moottori on melko pieni keskikokoiseen autoon.


title: Panhard 24

text: Kaikissa Panhard 24-malleissa on täysin synkronoitu nelivaihteinen vaihteisto. 31 kW:n Panhard 24:n malleissa ovat rumpujarrut edessä ja takana, 37 kW:n CT ja BT-versioissa siirryttiin vuonna 1965 levyjarruihin edessä ja takana.


title: Panhard 24

text: Panhard 24:n huippunopeus on joko 135 km/t (31 kW) tai 150 km/t (37 kW).


title: Panhard 24

text: Panhard 24:n tuotanto päättyi 20.7.1967. Tekniikan Maailma 18/1964 esitteli lyhyesti Panhard 24 CT Coupe -mallia sivulla 53. Kokonaan Citroënin hallintaan huhtikuussa 1965 päätynyt Panhard lopetti henkilöautojen valmistuksen 1967, mutta Panhard 24:n tekniikkaa otettiin käyttöön esimerkiksi 1971 esitellyssä Citroën GS-mallissa.


title: Jeesuksen taivaaseenastuminen

text: Jeesuksen taivaaseenastuminen on keskeinen Jeesuksen elämän tapahtuma, josta kerrotaan Luukkaan ja Markuksen evankeliumeissa sekä Apostolien teoissa. Kristittyjen usko Jeesuksen taivaaseenastumiseen mainitaan myös yleisesti hyväksytyissä apostolisessa ja Nikean uskontunnustuksissa, joissa molemmista on lause “astui ylös taivaisiin”.


title: Jeesuksen taivaaseenastuminen

text: Apostolien tekojen kertomusten mukaan Jeesus näyttäytyi ihmisille 40 päivän ajan pääsiäisenä tapahtuneen ylösnousemuksensa jälkeen. Tämän jälkeen hän astui taivaaseen ja istuutui Jumalan oikealle puolelle. Lähtöä seuranneille apostoleille luvataan Pyhä Henki ja kerrotaan, että Jeesus vielä kerran tulee takaisin.


title: Jeesuksen taivaaseenastuminen

text: Kristityt ovat viettäneet Jeesuksen taivaaseenastumisen juhlaa eli helatorstaita aina 300-luvulta lähtien.


title: Jeesuksen taivaaseenastuminen

text: Taivaaseenastumistapahtumasta kerrotaan suoraan Apostolien Teoissa sekä Luukkaan ja Markuksen evankeliumeissa. Tämän lisäksi Johanneksen evankeliumi viittaa taivaaseenastumiseen, vaikkakaan ei kerro itse tapahtumaa.


title: Jeesuksen taivaaseenastuminen

text:
Kirkkotaiteessa taivaaseenastuminen kuvataan yleensä fyysisenä kohoamisena maanpinnalta ylös kohti taivasta, mutta tämä ei välttämättä ole alkuperäisen tekstin tarkoitus. Alkuperäisteksti voidaan myös ymmärtää niin, että Jeesus erkani opetuslapsistaan kunnes hän katosi pilven sekaan.
Merkitys kristinuskon kannalta on vaikeampi ymmärtää
Kari Kuulan tulkinnan mukaan taivaaseenastumisen yhteydessä ”päättyi Jumalan Pojan näkyvä ruumiillinen toiminta luomakunnassa ja alkoi Pyhän Hengen aika.”. Wille Riekkisen mukaan “Jeesus jätti meidät helatorstaina lopullisesti ajallisin silmin nähtävässä muodossa. Jumala otti hänet luokseen taivaaseen, jota ei voida eikä ole tarvis lokalisoida sen tarkemmin. Jeesus yksinkertaisesti siirtyi tuonpuoleisuuteen aistiemme tavoittamattomiin.”. Eero Huovinen puolestaan muotoilee: “taivaaseen astuminen tarkoittaa, ettei Jeesusta enää nähdä samalla tavalla kuin aikalaiset aikoinaan hänet näkivät. Mestari on mennyt pois, Raamatun mukaa hän 'erkani heistä'. Kun Jeesus astui taivaaseen, hän astui ajan ja paikan tuolle puolelle, mursi maantieteen ja kalenterin rajat. Hän, joka on taivaassa, ei ole sidottu vain yhteen paikkaan, vaan hän voi olla läsnä kaikkialla.”


title: Jeesuksen taivaaseenastuminen

text: Tekstikritiikin keinoin on havaittu, että kaikissa vanhimmissa Raamatun käsikirjoituksissa kertomus taivaaseenastumisesta ei esiinny samalla tavoin kuten nykyraamatuissa. Markuksen evankeliumin maininta taivaaseenastumisesta on evankeliumin loppuun tehdyssä myöhemmässä lisäyksessä, jota ei pidetä Markuksen kirjoittamana.


title: Jeesuksen taivaaseenastuminen

text: Luukkaan maininnan viimeinen lause “ja hänet otettiin ylös taivaaseen.” on myös kyseenalainen, sillä se puuttuu joistakin tärkeimmistä käsikirjoituksista, kuten Codex Sinaiticusista. ja Codex Bezaesta.


title: Jeesuksen taivaaseenastuminen

text: Apostolien tekojen mukaan taivaaseenastuminen tapahtui “vuorella, jota kutsutaan Öljymäeksi”. Luukkaan evankeliumin mukaan se tapahtui “lähellä Betaniaa”, joka sijaitsee Öljymäen lounaisrinteellä. Markus ei mainitse tapahtumapaikkaa.


title: Jeesuksen taivaaseenastuminen

text: Oletetulla tapahtumapaikalla on 300-luvulta alkaen sijainnut kirkko. Nykyistä rakennusta kutsutaan Taivaaseenastumisen kappeliksi. Alkuperäisen kirkon tuhosivat vuonna 614 persialaiset. Kirkko rakenettiin uudelleen ja sitä ovat myöhemmin rakentaneet ja muokanneet muun muassa kristityt ristiretkeläiset ja muslimit. Kappeli on nykyään muslimien hallinnassa.


title: Jeesuksen taivaaseenastuminen

text: Taivaaseenastumisen kappelissa on vielä nykyäänkin kivi, jossa uskotaan näkyvän Jeesuksen oikean jalan jalanjälki, joka on jäänyt kiveen taivaaseenastumisen hetkellä. Vasemman jalan jälki on siirretty keskiajalla Al-Aqsan moskeijaan. 600-luvun kertomusten mukaan jalanjäljet olivat tuolloin selvästi nähtävissä kivessä. Pyhiinvaeltajilla oli kuitenkin tuolloin lupa ottaa tapahtumapaikalta maata mukaansa, joka osaltaan voi selittää jäljen nykyisen muodon.


title: Jeesuksen taivaaseenastuminen

text: Taivaaseenastuminen mainitaan keskeisissä uskontunnustuksissa, josta johtuen se kuuluu myös sävellettyyn messuun. Esimerkiksi Ludvig van Beethovenin Missa Solemniksen uskontunnustusosan (Credo) taivaaseenastumiskohta () kuvataan nousevina C- ja F-duurin sävelsarjoina, jotka kuvastavat Jeesuksen taivaaseenastumista.


title: Jeesuksen taivaaseenastuminen

text: Johann Sebastian Bach puolestaan on säveltänyt taivaaseenastumisesta kolme kantaattia (BWV 37, BWV 128, BWV 43) sekä taivaaseenastumisen oratorion (BWV 11), joka sisältää kaikki taivaaseenastumista koskevat tekstit evankeliumeista ja Apostolien teoista. Kyseinen oratorio ei kuitenkaan ole juuri kantaatteja pidempi.


title: Jeesuksen taivaaseenastuminen

text: Kristillisessä kuvataiteessa taivaaseenastumista on kuvattu aina 400-luvulta saakka. Pääasiallisia kuvaustyylejä on kaksi. Jeesus kuvataan joko sivultapäin kiipeämässä vuorta pitkin taivaaseen tai edestäpäin, jolloin Jeesusta yleensä ympäröi mantelinmuotoinen pyhimyskehä ja usein Jeesus nousee enkelten kannattelemana ylöspäin. Maalaukset jakautuvat yleensä kahteen osaan, ylempään taivaalliseen osaan ja alempaan maalliseen osaan.


title: Jeesuksen taivaaseenastuminen

text: Symboliikkana tauluissa yleensä esiintyy myös Neitsyt Maria, 11 apostolia, tai ainakin Pietari, sekä Paavali, vaikka Raamatun tekstien perusteella varsinkaan Paavali tuskin oli näkemässä tapahtumaa. Hahmojen tarkasta symbolisesta merkityksesta on monia tulkintoja, mutta ainakin joidenkin hahmojen tulkitaan yleensä viittaavan kirkkoon, jonka Jeesus jätti taakseen. Jeesus tekee usein oikealla kädellä siunauseleen Luukkaan tapahtumakuvauksen mukaisesti.


title: Jeesuksen taivaaseenastuminen

text: Vanhimmissa läntisissä kuvituksissa 400-luvulta aina 1000-luvulle asti Jeesus kuvattiin tyypillisesti sivulta päin nousemassa vuorelle, jossa pilvestä tuleva Jumalan käsi veti Jeesuksen taivaaseen apostolien seuratessa tapahtumaa alhaalta. Itäisessä taiteessa Jeesusta kuvattiin edestäpäin jo 500-luvulla ja tämä kuvaustyyli yleistyi myös läntisessä taiteessa 1000-luvun jälkeen. Renessanssin aikana Jeesus kuvattiin joskus niin, että vain Jeesuksen jalat olivat näkyvissä, muun ruumiin kadotessa pilveen. Renessanssin taiteessa enkelit olivat yleensä läsnä maalauksissa esimerkiksi soittamassa musiikkisoittimia tai muodostamassa pyhimyskehää Jeesuksen ympärille.


title: José Maria Fonseca

text: José Maria Figueira Freire Veiga Fonseca (taiteilijanimeltään "Zé Maria", s. 23. heinäkuuta 1982) on portugalilainen beachfutispelaaja, joka edustaa Portugalin beachfutismaajoukkuetta ja SC Bragaa. Pelipaikaltaan 185 senttimetriä pitkä ja 75 kilogrammaa painava Zé Maria on laitapelaaja.


title: José Maria Fonseca

text: Zé Maria saavutti Portugalin kanssa kultaa vuoden 2015 MM-kilpailuista Espinhosta. Hänellä on lisäksi kaksi MM-pronssia vuosilta 2008 ja 2009. Vuonna 2015 Zé Maria saavutti pronssia myös Euroopan kisoista Bakusta.


title: Endomines

text: Endomines AB on ruotsalainen mineraaliteollisuuden yritys, joka on keskittynyt erityisesti kullan etsintään ja kaivostuotantoon. Yhtiön kaikki nykyiset mineraaliesiintymät ovat Suomessa. Yhtiön pääkonttori on Tukholmassa. Se on listattu Helsingin pörssiin. Endomineksellä on kultakaivokset Kittilässä, Tervolassa ja Ilomantsissa sekä ilmeniittikaivos Kälviässä.


title: Koutaniemi

text: Koutaniemi tarkoittaa seuraavia:


title: Avianca Cargo

text: Avianca Cargo on kolumbialainen rahtilentoyhtiö. Se perustettiin vuonna 1973 nimellä Tampa Cargo (Transportes Aéreos Mercantiles Panamericanos). Sen kotipaikka on José María Córdovan kansainvälinen lentoasema Kolumbian Medellínissä. Yhtiön muut solmukohdat ovat El Doradon kansainvälinen lentoasema Bogotássa, Miamin kansainvälinen lentoasema Miamissa ja Jorge Chávezin kansainvälinen lentoasema Limassa.


title: Avianca Cargo

text: Avianca osti yhtiön vuonna 2008, ja se nimettiin uudelleen vuonna 2013.


title: Avianca Cargo

text: Joulukuussa 2017:


title: Knut Munck

text: Knut Emil Robert Munck (4. huhtikuuta 1807 Vihti – 1. joulukuuta 1869 Ruotsinpyhtää) oli suomalainen prokuraattorin apulainen ja valtiopäivämies.


title: Knut Munck

text: Munckin vanhemmat olivat Vihdin Irjalassa maatilan omistanut eversti Claes Johan Munck (k. 1839) ja Kristina Elisabet Arnkihl. Hän pääsi ylioppilaaksi 1821 ja suoritti Turun akatemiassa tuomarintutkinnon 1826. Hän sai varatuomarin arvon 1833 ja kihlakunnantuomarin arvonimen 1838.


title: Knut Munck

text: Munck oli Turun hovioikeudessa ylimääräisenä notaarina 1827, senaatin talousosaston ylimääräisenä kopistina 1827–1831, yleisen kanslian kopistina 1831–1832, kansliatoimituskunnan kopistina 1832–1835 sekä oikeusosaston kopistina 1835–1838. Hän oli senaatin oikeusosastolla kanslistina 1838–1841, protokollasihteerinä 1841–1846, esittelijäsihteerinä 1846–1857, prokuraattorin sijaisena 1857–1861 ja prokuraattorin apulaisena 1861–1868. Munck oli myös siviilivirkakunnan leski- ja orpokassan asiamiehenä 1837–1838 ja sihteerinä 1838–1846. Hän omisti Ruotsinpyhtäällä Kullan tilan vuodesta 1855 alkaen. Munck osallistui säätyvaltiopäivile 1863–1864.


title: Knut Munck

text: Munck oli naimisissa vuodesta 1841 Katarina Augusta Charlotta von Bornin kanssa.


title: Robin Winkler

text: Robin J. Winkler ( 文魯彬; Wén Lǔbīn; Pe̍h-ōe-jī: Bûn Ló͘-pin; s. 1954) on Yhdysvalloissa syntynyt taiwanilainen poliitikko, joka on Taiwanin vihreän puolueen jäsen. Hän on juristi ja ymparistöaktivisti.


title: Georg Adolf Wetterhoff

text: Georg Adolf Wetterhoff (6. heinäkuuta 1802 Asikkala – 30. kesäkuuta 1886 Hämeenlinna) oli suomalainen prokuraattorin apulainen ja laamanni.


title: Georg Adolf Wetterhoff

text: Wetterhoffin vanhemmat olivat Hämeen rykmentin everstiluutnantti Otto Fredrik Wetterhoff (1755–1808) ja Sofia Furuhjelm. Hän pääsi ylioppilaaksi 1818 ja suoritti Turun akatemiassa tuomarintutkinnon 1821. Hän sai varatuomarin arvon 1826 ja laamannin arvonimen 1837.


title: Georg Adolf Wetterhoff

text: Wetterhoff oli senaatin ylimääräisenä kopistina 1823–1826, prokuraattorintoimituskunnan kopistina 1826–1827 ja 2. Suomen tarkk'ampujaprikaatin 4. Heinolan tarkk'ampujapataljoonan sotatuomarina 1827–1831. Hän oli prokuraattorintoimituskunnan sihteerinä 1833–1846, prokuraattorin sijaisena 1846–1854 ja Uudenmaan ja Hämeen laamannikunnan laamannina vuodesta 1854 aina vuoteen 1868 saakka jolloin hän sai eron viran lakkauttamisen takia.


title: Georg Adolf Wetterhoff

text: Georg Adolf Wetterhoff oli naimisissa 1829–1868 Sofia Juliana Karolina Stjernvallin (k. 1868) kanssa. Heidän lapsiaan olivat Ruotsiin muuttanut kirjailija ja sanomalehtimies Karl Gustaf Wetterhoff (1832–1887), metsänhoitaja ja eräkirjailija Onni Wetterhoff (1835–1892), voimistelunopetuksen kehittäjänä tunnettu Mathilda Asp (1840–1920), hovioikeuden reistraattori Alexander Ernfrid Wetterhoff (1841–1901) ja Wetterhoffin kotiteollisuusopettajaopiston perustaja Fredrika Wetterhoff (1844–1905).


title: ”Et kuitenkaan usko...”

text: ”Et kuitenkaan usko...” Ville Haapasalon varhaisvuodet Venäjällä on vuonna 2013 julkaistu haastattelukirja näyttelijä Ville Haapasalosta. Haastattelija on Kauko Röyhkä ja mukana on Juha Metson valokuvia Venäjältä. Kirjalle ilmestyi vuonna 2014 jatko-osa "”Et muuten tätäkään usko...”".


title: Xoneneua

text: Xoneneua on laosin Huaphanin provinsissa sijaitseva kylä. Xoneneuassa on syntynyt Laosin nykyinen pääministeri Thongsing Thammavong.


title: Adolf Heuser

text: Adolf Heuser (3. lokakuuta 1907 Buschdorf – 19. lokakuuta 1988 Bonn) oli saksalainen nyrkkeilijä, jonka ammattilaisura ajoittui vuosille 1929-1949. Urallaan hän saavutti raskaansarjan ammattinyrkkeilyn Euroopan mestaruustittelin vuonna 1939.


title: Adolf Heuser

text: Heuser aloitti amatöörinyrkkeilijänä vuonna 1927 ja otteli 30 amatööriottelua ennen siirtymistään ammattilaiseksi. Merkittävin saavutus oli tanskalaisen olympiahopeamitalistin ja kaksinkertaisen Euroopan mestarin Thyge Petersenin voitto tyrmäyksellä. Heuserista oli Saksan amatöörinyrkkeilyssä raskaan keskisarjan mestari ja sen jälkeen yritti saavuttaa raskaan sarjan amatöörimestaruuden, mutta koki pistetappion Walter Neuselille.


title: Adolf Heuser

text: Adolf Heuser siirtyi ammattilaiseksi elokuussa 1929. Hän pääsi 19 tappiottoman ottelun jälkeen ottelemaan syyskuussa 1931 raskaan keskisarjan Euroopan mestaruudesta saksalaista Ernst Pistulaa vastaan, mutta 15-eräisen ottelun päätyttyä ratkaisemattomana Pistula säilytti tittelinsä. Tämän jälkeen hän siirtyi Max Schmelingin lailla Yhdysvaltoihin.


title: Adolf Heuser

text: Heuser pääsi yrittämään EM-tittelistä uudelleen kesäkuussa 1932, jolloin avoimeksi jääneeksi titteliottelussa Espanjan Valenciassa vastustajana oli Espanjan Jose Martinez de Alfara, jonka Heuser tyrmäsi 1. erässä. Sen jälkeen hän palasi Yhdysvaltoihin eli ei puolustanut EM-titteliään. Hän pääsi Yhdysvalloissa raskaan keskisarjan MM-otteluun Maxie Rosenbloomia vastaan maaliskuussa 1933, mutta koki pistetappion New Yorkin Madison Square Gardenissa. Hän nyrkkeli vielä syksyyn 1933 Yhdysvalloissa, mutta useat tappioihin päättyneet ottelut saivat hänet palaamaan Eurooppaan.


title: Adolf Heuser

text: Maaliskuusta 1934 alkaen hän nyrkkeilikin Saksassa menestyksellisesti. Tappiot tulivat vain italialaiselle Merlo Precisolle ja belgialaiselle Karel Sysille. Voittoja hän saavutti vuonna 1936 mm. Hans Schönrathista ja Arno Kölblinistä. Hän pääsi elokuussa 1937 raskaan keskisarjan Saksan mestaruusotteluun Adolf Wittiä vastaan, jonka hän voittikin tyrmäyksellä 8. erässä. Maaliskuussa 1938 hän pääsi raskaan keskisarjan EM-otteluun vastustajanaan saksalainen Gustave Roth, jonka hän voitti keskeytyksellä 7. erässä. Maaliskuussa 1939 Heuser oli raskaansarjan EM-ottelussa Saksan entistä itävaltalaista Heinz Lazekia vastaan ja voitti Lazekin tyrmäyksellä 5. erässä. Seuraavassa ottelussa kesäkuussa 1939 raskaansarjan EM-tittelistä Stuttgartissa 60 000 katsojan edessä oli vastassa entinen maailmanmestari Max Schmeling, joka tyrmäsi Heuserin heti 1. erässä 71 sekunnin jälkeen. Kuukautta myöhemmin elokuussa 1939 Heuser puolusti kuitenkin raskaan keskisarjan EM-titteliä Merlo Precisoa vastaan ja tyrmäsi Precison 2. erässä.


title: Adolf Heuser

text: Alkaneen maailmansodan aikaan Adolf Heuser otteli maaliskuussa 1940 Saksan raskaan keskisarjan mestaruudesta Jean Kreitzia vastaan, ja Kreitz tuomittiin tasan päättyneessä ottelussa paremmaksi. Helmikuussa hän otteli Saksan raskaansarjan mestaruudesta Heinz Lazekia vastaan ja voitti hänet tyrmäyksellä 3. erässä. Syyskuussa 1942 hän kuitenkin koki tappion Walter Neuselille Saksan tittelistä. Sodan vuoksi ottelumahdollisuudet vähenivät Saksassa niin, että kesän 1944 jälkeen hän otteli seuraavan kerran sodan päätyttyä yli vuotta myöhemmin lokakuussa 1945. Sen jälkeenkin Heuser otteli aina helmikuuhun 1949 asti vaihtelevalla menestyksellä.,


title: Adolf Heuser

text: Adolf Heuser sai uransa päätyttyä kärsiä ankaran lajinsa seurauksista. Hän oli ennen paluutaan Saksaan vuonna 1933 saanut vaikeita kasvovammoja. Samoin kesän 1939 ottelussa Schmelingiä vastaan hän koki hyvin ankaran tyrmäyksen. Maailmansodan jälkeen käydyt tappiolliset ottelut aiheuttivat hänelle myös terveydellisiä haittoja. Niinpä viimeiset 26 elinvuottaan Heuser oli potilaana bonnilaisessa sairaalassa psyykisten ongelmien vuoksi. Synnyinseudullaan Buschdorfin alueella hänen kunniakseen nimettiin hänen kuolemansa jälkeen katu "Adolf-Heuser-Weg“.


title: Erik Johan Synnerberg

text: Erik Johan Synnerberg (5. marraskuuta 1775 Turku – 12. toukokuuta 1845 Helsinki) oli suomalainen prokuraattorin apulainen, kihlakunnantuomari ja valtioneuvos.


title: Erik Johan Synnerberg

text: Synnerbergin vanhemmat olivat Turun kunnallispormestari, laamanni Sven Fredrik Synnerberg 7853 (yo 1755, † 1804) ja hänen ensimmäinen puolisonsa Lovisa Amalia Humble. Hän pääsi ylioppilaaksi 1789 ja suoritti Turun akatemiassa tuomarintutkinnon 1791. Hän sai laamannin arvonimen 1819.


title: Erik Johan Synnerberg

text: Synnerberg oli Turun hovioikeudessa ylimääräisenä notaarina 1793–1796, kanslistina 1796–1799 ja ylimääräisenä viskaalina 1799. Hän oli Turun kaupunginsihteerinä 1799–1805, maistraatinsihteerinä 1805–1808, vt. kunnallispormestarina 1808–1809 ja vakinaisena kunnallispormestarina 1809–1815. Tämän jälkeen Synnerberg oli Ahvenanmaan tuomiokunnan tuomarina 1816–1821, Hollolan tuomiokunnan tuomarina 1821–1845 ja samalla Turun hovioikeuden apujäsenenä 1816–1822, päätullijohtokunnan jäsenenä 1817–1821 ja senaatin prokuraattorin sijaisena 1822–1844. Hänestä tuli valtioneuvos vuonna 1838.


title: Erik Johan Synnerberg

text: Synnerberg oli naimisissa vuodesta 1801 Sofia Elisabet Charlotta von Knorringin kanssa.


title: Erik Gustaf Baeckborg

text: Erik Gustaf Baeckborg (4. maaliskuuta 1781 Loviisa – 21. helmikuuta 1818 Turku) oli suomalainen prokuraattorin sijainen ja hovioikeuden asessori.


title: Erik Gustaf Baeckborg

text: Baeckborgin vanhemmat olivat Loviisan makasiininhoitaja ja kruununpolttimon tarkastaja, varalääninsihteeri Petter Johan Baeckborg (k. 1807) ja Margareta Sofia Södermark. Hän kävi Loviisan triviaalikoulua ja Porvoon lukiota, pääsi ylioppilaaksi 1797 ja suoritti Turun akatemiassa tuomarintutkinnon 1799. Hän sai varatuomarin arvon 1804, hovioikeudenasessorin arvonimen 1811 ja laamannin arvonimen 1817.


title: Erik Gustaf Baeckborg

text: Baeckborg oli Turun hovioikeudessa kanslistina 1806–1809, notaarina 1809–1810, varakanneviskaalina 1810, sihteerinä 18101–1812, asessorina 1812–1817 ja samalla päätullijohtokunnan jäsenenä 1812–1818 sekä senaatin prokuraattorinsijaisena 1817–1818.


title: Sosiaalihuoltolaki

text: Suomen sosiaalihuoltolaki kuvaa, mitä kuntien sosiaalihuoltoon tulee kuulua ja miten sosiaalihuolto tulee järjestää. Sosiaalihuolto sivuaa muun muassa lastensuojelua. Sosiaalihuoltolaki on vuodelta 2014, ja se tuli voimaan vaiheittain vuosina 2015–2016. Edeltävä sosiaalihuoltolaki on vuodelta 1982.


title: Toyopet

text: Toyopet on Toyotan käyttämä automerkki, jota Toyota käytti vuodesta 1947 1960-luvulle asti. Sen jälkeen Toyota-autotehdas on myynyt henkilöautoja Toyota-merkkisinä.


title: Toyopet

text: Suomeen Toyopet-autoja ei ole tuotu. Maahantuonnin alkaessa Suomeen vuonna 1964 kaikki autot myytiin Suomessa Toyota-merkkisinä. Kuitenkin kahta vuotta aiemmin vuonna 1962 maahantuoja Korpivaara oli tuonut Suomeen kaksi Toyopet Tiaraa saadakseen kokemusta auton ominaisuuksista. Näitä kahta Toyopetia ei ollut tarkoitettu myytäväksi. Vuonna 1974 toinen Suomeen tuoduista Tiaroista oli säilynyt melko hyväkuntoisena ja sillä oli ajettu yli 200 000 km. Toinen alkuperäisistä Tiaroista on Toyotan maahantuojan kokoelmassa Vantaalla.


title: Amen Ra Films

text: Amen Ra Films on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perusti Wesley Snipes vuonna 1992. Se yhteistuotti muun muassa kolme Blade elokuvaa vuosina 1998–2004.


title: Gutbrod

text: Gutbrod oli saksalainen autojen, moottoripyörien ja maatalouskoneitten valmistaja. Yhtiön perusti Wilhelm Gutbrod Ludwigsburgissa vuonna 1926. Vuonna 1933 tehdas siirtyi läheiselle Stuttgartin Feuerbachin esikaupunkialueelle ja se valmisti vuosina 1933-1935 takamoottorisia Standard Superior -autoja.


title: Gutbrod

text: Sodan jälkeen tehdas valmisti Gutbrod Superior -autoja vuosina 1950-1954 yhteensä 7726 autoyksilöä. Vähäisestä valmistusmäärästä huolimatta myös Suomeen tuotiin Gutbrod Superioreja noin 30-35 Gutbrod-kääpiöautoa . Yksi näistä päätyi Tekniikan Maailman 5/1953 koeajoon.


title: Gutbrod

text: Gutbrod Superior on kaksipaikkainen kääpiöauto. Superiorin moottorin erikoisuus on polttoaineen ruiskutusjärjestelmä. Kaksitahtisen kaksisylinterisen 593 cm³ rivimoottorin teho on 15 kW (20 hv). Sylinterin halkaisija on 71 mm ja iskun pituus 75 mm. Vaihteisto on täysin synkronoimaton. Jousitus on melko pehmeä. Valonheittimet eli lamput ovat riittävän hyvät 80 km/t nopeuteen asti. Kiihdytys 0-80 km/t vie aikaa 34 sekuntia. Superiorin huippunopeus on vain 105 km/t.


title: Gutbrod

text: Gutbrod Superiorista oli myös pakettiautoversio Gutbrod Superior Kombi. Sen pituus on 3550 mm, leveys 1460 mm ja korkeus 1515 mm. Muut mitat ovat samat kuin vakiomallissa. Kuormatilan mitat ovat 110 (pituus) x 110 (leveys) x 84 cm (korkeus).


title: Silvër Horizon

text: Silvër Horizon on suomalaisen metalliyhtye Diablon kuudes studioalbumi, joka ilmestyi Suomessa Sakara Recordsin kautta 18. syyskuuta 2015. Odyssey Music Network julkaisi albumin Keski-Euroopassa 30. lokakuuta 2015.


title: Silvër Horizon

text: Albumi päätti yhtyeen seitsemän vuotta kestäneen levytystauon; edellinen albumi "Icaros" ilmestyi toukokuussa 2008. "Silvër Horizonin" kappaleet sävellettiin ja sanoitettiin siinä järjestyksessä kuin ne albumilla ovat. Sanoituksiltaan albumi on tieteiskertomus, joka perustuu löyhästi Harry Martinsonin vuonna 1956 ilmestyneeseen "Aniaraan". Albumin äänitti ja miksasi Samu Oittinen Fantom-studiolla ja masteroi Mika Jussila Finnvox-studiolla.


title: Silvër Horizon

text: Kappaleesta ”Isolation” julkaistiin single ja musiikkivideo. Albumi nousi ilmestymisensä jälkeisellä viikolla 39/2015 Suomen albumilistan ensimmäiseksi.


title: Silvër Horizon

text: Sävellys ja sanoitus: Marko Utriainen ja Rainer Nygård, paitsi kappaleet 6 ja 9.


title: Mikael Salimäki

text: Mikael Salimäki (s. 27. elokuuta 1992 Hollola) on suomalainen jalkapalloilija, joka edustaa Kakkosessa pelaavaa FC Lahti Akatemiaa. Hän on pelipaikaltaan oikea laitapuolustaja, mutta pystyy pelaamaan myös laitalinkkinä ja keskuspuolustajana sekä vasemmalla laidalla.


title: Mikael Salimäki

text: Salimäki on Lahden Reippaan kasvatti. Hän teki ensiesiintymisensä miesten otteluissa FC Kuusysissä riveissä Kakkosessa kaudella 2012. Seuraavaksi kaudeksi Kuusysin joukkueet siirtyivät FC Lahden nimen alle ja Salimäki jatkoi uudelleennimetyssä FC Lahti Akatemiassa. Hän pääsi kauden 2013 aikana myös kahdesti penkille Veikkausliigassa. Talvella 2014 Salimäki nousi FC Lahden edustuksen mukaan ja teki Veikkausliiga-debyyttinsä 4. toukokuuta ottelussa Seinäjoen Jalkapallokerhoa vastaan, tullen vaihdosta Matti Klingan tilalle 69. minuutilla ja tehden pääsarjauransa ensimmäisen maalin oltuaan kentällä viisi minuuttia. Viikkoa myöhemmin Salimäki solmi FC Lahden edustusjoukkueen kanssa yksivuotisen sopimuksen.


title: Mikael Salimäki

text: Kauden 2014 päätteeksi Salimäki oli Veikkausliigaan nousseen FC KTP:n testissä. Hän ei kuitenkaan saanut sopimusta liigajoukkueen kanssa ja palasi Kakkosen FC Lahti Akatemiaan.


title: Samaa sukupuolta olevien avioliitto Suomessa

text: Samaa sukupuolta olevien avioliitto on laillista Suomessa. Eduskunta hyväksyi joulukuussa 2014 avioliittolain muuttamisen niin, että samaa sukupuolta olevat parit voivat jatkossa solmia avioliiton. Lakialoitteen muuttamiseen tähdännyt addressi, "Kansalaisaloite tasa-arvoisesta avioliittolaista", sai äänestyksessä taakseen 105 kansanedustajaa, 92 kansanedustajan äänestäessä kansalaisaloitetta vastaan. Laki tuli voimaan 1. maaliskuuta 2017.


text: Laki sukupuolineutraalista avioliitosta edellytti muutoksia myös muihin lakeihin, kuten lakiin rekisteröidystä parisuhteesta, avioliittolain lisäksi. Avioliittolain muutos vaikutti myös muun muassa osaan sosiaalietuuksia koskevista säännöksistä.


text: Hallituksen esitys sisältää muutoksia rekisteröidystä parisuhteesta annettuun lakiin, transsukupuolisen sukupuolen vahvistamisesta annettuun lakiin sekä väestötietojärjestelmästä ja Väestörekisterikeskuksen varmennepalveluista annettuun lakiin.


text: Lainmuutoksen kumoamiseksi aloitettiin keväällä 2015 vastakansalaisaloite. Siihen sisältyvä lakiehdotus hylättiin eduskunnan äänestyksessä 17. helmikuuta 2017.


text: Vahvistetun kansalaisaloitteen muutokset itse avioliittolakiin pykälä- ja momenttitasolla kohdistuvat avioliiton yleisiin säännöksiin lain I osan 1. luvussa, sekä oikeuteen solmia avioliitto ja avioliiton tunnustamisen edellytyksiin lain V osan 1. ja 2. luvussa. 1. maaliskuuta 2017 voimaan astuvassa avioliittolaissa aviopuolisoihin viitatessa puhutaan esimerkiksi ”kahdesta henkilöstä” tai ”puolisoista” ”naisen ja miehen” sijaan.


text: Ensimmäisen lakialoitteen sukupuolineutraalista avioliittolaista eduskunnassa teki vihreiden kansanedustaja Oras Tynkkynen vuonna 2006 otsikolla ”Laki rekisteröidystä parisuhteesta annetun lain kumoamisesta ja avioliittolain muuttamisesta”. Aloitetta ei allekirjoittanut eduskunnassa Tynkkysen lisäksi yksikään kansanedustaja. Aloitteesta käytiin lyhyt lähetekeskustelu 18. tammikuuta 2007 Oras Tynkkysen ja Päivi Räsäsen välillä, ja aloite lähetettiin lakivaliokuntaan. Lakivaliokunnassa aloite raukesi 13. maaliskuuta 2007, koska aloitteen käsittely jäi kesken vaalikauden päättyessä.


text: Oras Tynkkynen teki eduskunnassa toisen lakialoitteen sukupuolineutraalista avioliittolaista vuonna 2009. Aloitteen allekirjoitti viisi kansanedustajaa Tynkkysen lisäksi: Tanja Karpela, Harri Jaskari, Christina Gestrin, Paavo Arhinmäki ja Tarja Filatov. Aloitteesta käytiin lähetekeskustelu 24. huhtikuuta 2009, ja aloite lähetettiin lakivaliokuntaan. Tynkkysen toistakaan aloitetta sukupuolineutraalista avioliittolaista ei käsitelty kyseisen vaalikauden aikana lakivaliokunnassa, vaan aloite raukesi Tynkkysen edellisen aloitteen tavoin 12. huhtikuuta 2011 vaalikauden loppuessa.


text: Oikeusministeri Tuija Brax ilmoitti heinäkuussa 2010, että oikeusministeriö tekisi syksyllä selvityksen sukupuolineutraalista avioliittolaista, ja että laki voisi astua voimaan jo vuoden 2012 alussa. Maaliskuussa 2011, kokoomus,RKP, SDP, Vasemmistoliitto ja Vihreä liitto kannattivat avioliittolain muuttamista niin, että myös mies- ja naispareilla olisi mahdollisuus avioliittoon.


text: Sukupuolineutraalia avioliittolakia ei mainittu Kataisen hallituksen hallitusohjelmassa kristillisdemokraattien vaatimuksesta, vaikka muut hallituspuolueet olivat sitoutuneet sen edistämiseen. Hallitusohjelmasta huolimatta viisi hallituspuolueiden kansanedustajaa, Lasse Männistö (kok.), Susanna Huovinen (sd.), Silvia Modig (vas.), Oras Tynkkynen (vihr.) ja Astrid Thors (r.) lähtivät ajamaan aloitetta sukupuolineutraalista avioliittolaista. Aloite kuitenkin kaadettiin eduskunnan lakivaliokunnassa. Sen jäsenistä viisi oli ilmoittanut kannattavansa lakia ja yhdeksän vastustavansa; kolme ei kertonut kantaansa tai kommentoinut. Vasemmistoliiton Paavo Arhinmäki ehdotti väliaikaisen valiokunnan perustamista aloitteen käsittelyä varten.


text: Lakivaliokunnassa kokoomuksen, keskustan, perussuomalaisten, RKP:n ja kristillisdemokraattien edustajat vastustivat aloitetta, ja SDP:n, vasemmistoliiton ja vihreiden edustajat kannattivat. Kaksi kokoomuslaista ja yksi SDP:n edustaja eivät kommentoineet, kertoneet kantaansa tai heitä ei tavoitettu. Helmikuussa 2012 eduskunnalle annettua lakiesitystä kannatti 76 kansanedustajaa – aloitetta kannattivat täysin Vasemmistoliitto (ja vasenryhmä) ja Vihreät, kun taas enemmistön kannatusta aloite nautti SDP:ssä ja RKP:ssä, vähemmistön kannatusta kokoomuksessa ja yhden edustajan kannatusta keskustassa. Uudelleen lakivaliokunta äänesti aloitteen ottamisesta käsittelyyn helmikuussa 2013, jolloin aloite kaatui äänin 9–8.


text: Kansalaisaloite tasa-arvoisesta avioliittolaista syntyi alun perin vuoden nuorena eurooppalaisena vuonna 2015 palkitun Ida Bergmannin turhautumisesta syrjiväksi kokemaansa avioliittolakia kohtaan. Suunnittelu kansalaisaloitteesta aloitettiin Bergmannin ja muutaman muun ihmisen toimesta kesällä 2012. Aloitetekstiä oli aluksi laatimassa lakimies ja oikeustieteen opiskelijoita. Kansalaisaloitteen ajamiseksi aloitettiin lopulta Tahdon2013 -kansalaisaloitekampanja, jonka taustalla toimi sitä varten perustettu yhdistys, Tasa-arvoinen Suomi ry.


text: Nimien kerääminen kansalaisaloitteeseen avioliittolain muutoksen puolesta aloitettiin 19. maaliskuuta 2013. Aloite sai eduskunnan käsittelyyn pääsemiseksi tarvittavat 50 000 allekirjoitusta saman päivän aikana jona nimien kerääminen aloitettiin, ja oli päivän loppuun mennessä saanut yli 102 000 allekirjoitusta. Nimiä kerättiin syyskuun 19. päivään asti, johon mennessä aloite oli kerännyt ennätykselliset 166 851 allekirjoitusta. Väestörekisterikeskus tarkisti allekirjoitukset ja vahvisti aloitteen saaman kannatuksen 11. joulukuuta 2013. Aloite luovutettiin eduskunnalle 13. joulukuuta 2013.


text: Kansalaisaloitteen seurauksena käsite "tasa-arvoinen avioliitto" vakiintui tarkoittamaan sukupuolineutraalia avioliittoa.


text: Laki otettiin eduskunnassa jälleen käsittelyyn 20. helmikuuta 2014, jolloin se käsitteli aloitetta lähetekeskustelussa jossa kansanedustajat käyttivät yhteensä 107 puheenvuoroa. Lähetekeskustelun jälkeen lakialoite siirtyi lakivaliokuntaan, joka kuuli ensin Tahdon2013-aloitteen tekijöitä julkisessa kuulemisessa 13. maaliskuuta. Varsinaiset asiantuntijakuulemiset valiokunta aloitti 2. huhtikuuta 2014.


text: Lakivaliokunnan kuulemisissa asiantuntijoitten näkemykset kansalaisaloitteesta jakaantuivat aloitetta kannattaviin, sitä vastustaviin sekä niihin, joissa ei otettu kantaa aloitteen puolesta tai sitä vastaan. Myönteisestä kannastaan tasa-arvoiseen avioliittolakiin kertoivat muun muassa Mannerheimin Lastensuojeluliitto, Allianssi, Pelastakaa Lapset, ja Seta.


text: Lakivaliokunta äänesti kannastaan kansalaisaloitteeseen 25. kesäkuuta 2014, hyläten sen äänin 10–6. Lakivaliokunnassa aloitetta vastaan äänestivät kaikki keskustan, perussuomalaisten, Muutos 2011:n kansanedustajat, sekä osa kokoomuksen edustajista. Aloitteen puolesta äänestivät kaikki vasemmistoliiton, RKP:n, SDP:n ja vihreiden edustajat sekä yksi kokoomuksen kansanedustaja. Lakivaliokunta laati kielteisen kantansa pohjalta mietinnön, josta äänestettiin valiokunnassa 20. marraskuuta 2014. Tasa-arvoiselle avioliittolaille kielteinen mietintö hyväksyttiin äänin 9–8, ja äänestyksessä hävinneet kansanedustajat jättivät mietinnölle vastalauseen.


text: Aloitteen sisällöstä äänestettiin eduskunnassa 28. marraskuuta 2014, ja äänestyksen pohjana oli lakivaliokunnan kielteinen mietintö, sekä siihen jätetty vastalause. Eduskunta hyväksyi kansalaisaloitteen ensimmäisessä käsittelyssä äänin 105–92 vastalauseen eduksi. Aloitetta kannatti kokoomuksesta 28, SDP:stä 37, keskustasta 6, perussuomalaisista 1, RKP:stä 9 sekä kaikki vasemmistoliiton 14 ja vihreiden 10 kansanedustajaa. Kansalaisaloitetta vastusti kokoomuksesta 16, SDP:stä 2, keskustasta 30, perussuomalaisista 36, RKP:stä 1 ja kristillisdemokraateista jokainen 6:sta kansanedustajasta. Samaan aikaan kun eduskunnassa äänestettiin, Kansalaistorilla järjestettiin "Rakkaudenosoitus-"niminen mielenosoitus tasa-arvoisen avioliittolain puolesta.


text: Koska eduskunta hyväksyi lakivaliokunnan kielteiseen lausuntoon annetun vastalauseen, kansalaisaloite eteni seuraavaksi suureen valiokuntaan, joka yhtyi eduskunnan päätökseen äänin 17–8. Suuresta valiokunnasta kansalaisaloite eteni eduskunnassa toiseen käsittelyyn, jossa aloitteen lopullisesta hyväksymisestä tai hylkäämisestä äänestettiin 12. joulukuuta 2014. Kansalaisaloite tasa-arvoisesta avioliittolaista hyväksyttiin käsittelyssä lopullisesti äänin 101–90.


text: Presidentti Sauli Niinistö vahvisti allekirjoituksellaan avioliittolain muuttamisen 20. helmikuuta 2015.


text: Lainmuutoksen kumoamiseksi aloitettiin keväällä 2015 vastakansalaisaloite ”Kansalaisaloite avioliiton säilyttämisestä aidosti tasa-arvoisena, miehen ja naisen välisenä liittona ja sukupuolineutraalin avioliittolain kumoamisesta”. Sukupuolineutraalin avioliittolain kumoamista pidettiin kuitenkin epätodennäköisenä, vaikka se oli periaatteessa mahdollista. Kansalaisaloite tuli käsittelyyn eduskunnassa, koska aloitteen allekirjoittaneita oli yli vaaditut 50 000 henkilöä.


text: Eduskunta äänesti vasta-kansalaisaloitteeseen sisältyvästä lakiehdotuksesta 17. helmikuuta 2017. Vasta-kansalaisaloite kaatui lopullisesti äänin 120–48.


text: Eduskunnan oli ennen lain voimaantuloa hyväksyttävä lukuisia muutoksia avioliittoon sidoksissa olevaan lainsäädäntöön. Eduskunta edellytti lain hyväksymisen yhteydessä hyväksytyssä lausumassaan, että hallitus ryhtyy viivytyksettä valmistelemaan esityksen tasa-arvoisen avioliittolain edellyttämistä muutoksista tarvittaviin muihin lakeihin ja antaa esityksen eduskunnan käsiteltäväksi 31. joulukuuta 2015 mennessä. Muutokset koskivat rekisteröidystä parisuhteesta annettua lakia, transseksuaalin sukupuolen vahvistamisesta annettua lakia sekä väestötietojärjestelmästä ja Väestörekisterikeskuksen varmennepalveluista annettua lakia.


text: Avioliittolain edellyttämiä lainmuutoksia koskeva hallituksen esitys annettiin eduskunnalle 15. lokakuuta 2015. Sosiaaliturvaetuuksia tai sosiaali- ja terveyspalveluita koskevia lakeja koskevat muutosesitykset on tarkoitus antaa myöhemmin. Lokakuussa 2015 eduskunnalle annettu oikeusministeriön valmistelema hallituksen esitys sisältää seuraavia lakimuutoksia:


text: Sukupuolineutraali avioliittolaki astui voimaan 1. maaliskuuta 2017.


text: Vuonna 2006 tehdyssä Euroopan unionin laajuisessa tutkimuksessa 45 prosenttia suomalaisista kannatti samaa sukupuolta olevien avioliittoa ja 24 prosenttia adoptio-oikeutta. Suomea suurempaa kannatus oli Alankomaissa, Ruotsissa, Tanskassa, Belgiassa, Luxemburgissa, Espanjassa, Saksassa, Tšekissä, Itävallassa, Ranskassa ja Britanniassa.


text: Yleisradion elokuussa 2010 teettämään selvitykseen vastanneista 54 prosenttia kannatti ja 35 prosenttia vastusti sukupuolineutraalia avioliittolakia. Selvityksen mukaan sukupuolineutraalin avioliittolain kannatusta oli selvästi eniten Vihreän liiton kannattajien keskuudessa (82 %), ja vastustusta kristillisdemokraateilla (77 %), perussuomalaisilla (54 %) ja keskustalla (51 %).


text: Tahdon 2013 -kansalaisaloitekampanjan syksyllä 2013 tilaaman mielipidekyselyn mukaan suomalaisista 58 prosenttia kannatti ja 34 prosenttia vastusti tasa-arvoista avioliittolakia.


text: Tahdon 2013 teetti maaliskuussa 2014 uuden kyselyn, jossa 65 prosenttia suomalaisista kannatti ja 27 prosenttia vastusti tasa-arvoista avioliittolakia, joka mahdollistaisi samaa sukupuolta oleville pareille avioliiton. Toisessa maaliskuussa teetetyssä Tahdon 2013 -kyselyssä 57 prosenttia kannatti samaa sukupuolta oleville adoption mahdollistamisen ja 36 prosenttia vastusti.


text: Vuonna 2015 julkaistun syrjintää selvittävän Eurobarometrin mukaan suomalaisista 74 prosenttia on samaa mieltä siitä, että seksuaalivähemmistöihin kuuluvilla ihmisillä tulisi olla samat oikeudet kuin heteroseksuaaleilla, ja 66 prosenttia on samaa mieltä siitä, että samaa sukupuolta olevien avioliitot pitäisi sallia kaikkialla Euroopassa.


text: Keväällä 2014 Suomen evankelis-luterilainen kirkko vahvisti virallisen kantansa, että avioliitto on miehen ja naisen välinen liitto, joka perustuu kirkkokäsikirjaan sekä kirkolliskokouksen ja piispainkokouksen kannanottoihin.


text: Vuonna 2014 evankelisluterilaisen kirkon papeista 44 prosenttia kannatti sukupuolineutraalia avioliittolakia. Vuoden 2014 kevään kirkon akateemisten jäsenkyselystä 44 prosenttia papeista kannatti sukupuolineutraalia avioliittolakia ja 41 prosenttia vastusti. Kirkollista vihkimistä samaa sukupuolta oleville kannatti 35 prosenttia ja vastusti 50 prosenttia.


text: Vuonna 2015 keväällä Ylen kyselyssä enemmistö kirkon kirkolliskokouksen päättäjistä ei hyväksy samaa sukupuolta olevien vihkimisiä.


text: Enemmistö Suomen evankelisluterilaisen kirkon piispoista ei vihkisi homopareja.


text: Homopareja avioliittoon vihkineet pastorit, kuten Kai Sadinmaa, ovat saaneet tuomiokapituleilta ”vakavia moitteita” ja kirjallisia varoituksia.


text: Vuonna 2014 homoparien liiton "siunaaminen" tulkittiin rukoushetkeksi, mutta vuonna 2017 samankaltaisen toimituksen suorittanut pastori sai hiippakunnan tuomiokapitulilta kirjallisen varoituksen.


text: Monet evankelis-luterilaisen kirkon papit ovat ilmoittaneet haastavansa kirkon virallisen kannan ja vihkivänsä pareja näiden sukupuolesta riippumatta.


text: Marras-joulukuussa 2014 yli 10 000 suomalaista erosi evankelis-luterilaisesta kirkosta Eroakirkosta.fi-sivuston kautta arkkipiispa Kari Mäkisen sukupuolineutraalia avioliittolakia tukeneiden kommenttien vuoksi.


text: 18. toukokuuta 2018 kirkolliskokous päätti, että evankelis-luterilainen kirkko ei ala vihkiä samaa sukupuolta olevia pareja.


text: 1. kesäkuuta 2018 virkansa aloittanut arkkipiispa Tapio Luoma vahvisti kantansa, jonka mukaan kirkon avioliittokäsitys on säilytettävä yhden miehen ja yhden naisen välisenä liittona.


title: Suruçin pommi-isku

text: Suruçin pommi-isku tapahtui Turkissa Suruçin kaupungissa Syyrian vastaisen rajan tuntumassa 20. heinäkuuta 2015. Itsemurhapommittajan laukaisema pommi räjähti noin kello 12.00 paikallista aikaa Amaran kulttuurikeskuksessa, jonne oli kokoontunut 300 turkkilaisen vasemmistopuolueen Ezilenlerin Sosyalist Partisin nuoriso-osaston jäsentä, joiden tarkoitus oli lähteä uudelleenrakentamaan kurdikaupunki Kobanea. Iskussa kuoli 32 henkilöä ja haavoittui yli 100. Tekijällä uskotaan olevan yhteyksiä Isis-järjestöön.


title: Suruçin pommi-isku

text: Surmansa saaneet olivat turkkilaisia ja kurdiopiskelijoita, mutta joukossa oli myös anarkisteja sekä muita vasemmistoaktivisteja. He olivat kokoontuneet Suruçiin viedäkseen humanitaarista apua 10 kilometrin päässä rajan toisella puolella sijaitsevaan Kobanên kaupunkiin, jonka hallinnasta oli vuoden verran käyty rajuja taisteluita sitä puolustaneiden kurdijoukkojen ja Isis-järjestön välillä. Silminnäkijähavaintojen mukaan pommi räjähti keskellä väkijoukkoa, kun tapahtuman osallistujat olivat kokoontuneet kulttuurikeskuksen pihamaalle antamaan julkilausumaa tiedotusvälineille.


title: Suruçin pommi-isku

text: Pian Suruçissa tehdyn iskun jälkeen toinen itsemurhapommittaja räjäytti itsensä Rojavan kurdialueella Kobanén kaupungin tuntumassa sijaitsevalla rajanylityspisteellä surmaten kaksi kurditaistelijaa.


title: Suruçin pommi-isku

text: Turkkilaisten viranomaisten mukaan pommi-iskun toteuttaja oli kurditaustainen Seyh Abdurrahman Alagoz Adıyamanin maakunnasta. Alagoz oli yksi niistä sadoista turkkilaisista ja kurdeista, joita ISIS oli rekrytoinut Adıyamanin maakunnasta. Viranomaisten mukaan Alagozin henkilöllisyys varmistettiin DNA-testillä. Paikallisen Radikal-lehden haastatteleman tekijän äidin mukaan hänen poikansa oli opiskellut Adıyamanin yliopistossa ja lähtenyt ulkomaille kuusi kuukautta ennen iskuja yhdessä veljensä kanssa. Reutersin haastatteleman turkkilaisviranomaisen mukaan hän oli matkustanut Syyriaan Isis-järjestöön kytköksissä olevan toisen järjestön avulla.


title: Suruçin pommi-isku

text: Kurdipuolue HDP ilmoitti, että yksi pommi-iskun tekijöistä oli myös 20 vuotias nainen, joita poliisi oli vain muutama päivää ennen iskuja vapauttanut. Turkin poliisi oli sulkenut twitterin kokonaan sinä päivänä, kun nainen oli vapautettu.


title: Suruçin pommi-isku

text: Suruçin pommi-iskussa kuoli yhteensä 32 henkilöä ja haavoittui yli 100. Iskun jälkeen useissa eri kaupungeissa pidätettiin useita Isis-järjestön rekrytoijiksi ja jihadisteiksi epäiltyjä henkilöitä. Tapahtumat aiheuttivat Istanbulissa laajoja mellakoita vielä samana iltana, kun mielenosoittajat ottivat yhteen poliisin kanssa, syyttäen maan presidenttiä ja hallitusta Isis-järjestön tukemisesta. Mielenosoituksia järjestettiin myös useissa muissa eri kaupungeissa. Mielenosoittajat syyttivät Turkin hallitsevaa Oikeus ja kehitys -puoluetta liian vähäisestä toiminnasta Isis-järjestöä vastaan.


title: Suruç

text: Suruç (kurdiksi: "Pirsûs") on Turkissa Şanlıurfan maakunnassa sijaitseva kaupunki. Se on aivan Syyrian rajalla noin 46 kilometrin päässä maakunnan pääkaupungista Şanlıurfasta. Syyrian Kurdistanissa sijatsevaan Kobanêen on Suruçista matkaa 10 kilometriä.


title: Suruç

text: Kaupungin asukasluku on noin 59 000 ja koko piirikunnassa asuu noin 102 000 henkeä (2014).


title: Suruç

text: Suruç on alun perin sumerilaisten antiikin aikana perustama kaupunki. Se oli myöhemmin muun muassa roomalaisten, abbasidien sekä ristiretkeläisten hallussa. Vuodesta 1517 lähtien Suruç kuului Osmanien valtakuntaan, kunnes sen ensimmäisen maailmansodan jälkeen valtasivat ensin britit vuonna 1918 ja vuotta myöhemmin ranskalaiset. Nykyään Suruçin asukkaista suurin osa on kurdeja.


title: Ärjänselkä

text: Ärjänselkä on yksi Oulujärven kolmesta pääasiallisestä järvenselästä Kajaanissa, Paltamossa ja Vaalassa (ennen vuotta 2007 myös Vuolijoen kunnassa). Muut Oulujärven pääasialliset järvenselät ovat Niskanselkä ja Paltaselkä. Ärjänselkä kuten Niskanselkäkin on Suomen suurimpia sisävesilakeuksia ja muistuttaa merta. Ärjänselkä on arvion mukaan Suomen sisävesien suurin ulappa. Ärjänselän karttaan voi piirtää 80 neliökilometrin kokoisen ympyrän, jonka sisälle ei osu yhtään saarta. Ärjänselän ja Niskanselän välissä on Manamansalo. Selästä pyydetään muikkua, haukea ja kuhaa.


title: Niskanselkä (Oulujärvi)

text: Niskanselkä on yksi Oulujärven kolmesta pääasiallisesta järvenselästä Vaalassa (muut Oulujärven pääasialliset järvenselät ovat Paltaselkä ja Ärjänselkä). Niskanselästä alkaa Oulujoki, joka laskee Perämereen. Niskanselkä kuten Ärjänselkäkin on Suomen suurimpia sisävesilakeuksia ja muistuttaa merta.


title: Paltaselkä

text: Paltaselkä on yksi Oulujärven kolmesta suuresta järvenselästä (muut pääasialliset selät ovat Niskanselkä ja Ärjänselkä). Paltaselkä poikkeaa selvästi muista: Ärjänselkä ja Niskanselkä ovat Suomen suurimpia sisävesilakeuksia ja muistuttavat merta, mutta Paltaselkä lahdelmineen on tyypillinen suomalainen järvenselkä ja muistuttaa esimerkiksi Saimaan vesialueita. Paltaselkä kuuluu pohjoisosaltaan Paltamoon, eteläosaltaan Kajaaniin.


title: Americans

text: Americans ("The Americans") on yhdysvaltalainen draamasarja, jonka on luonut Joe Weisberg. Se kertoo kahdesta KGB-agentista, jotka esittävät amerikkalaista avioparia Washington D.C.:ssä kylmän sodan aikaan 1980-luvulla.


title: Americans

text: "Americans" alkoi FX-kanavalla 30. tammikuuta 2013 ja päättyi 30. toukokuuta 2018. Sitä esitettiin yhteensä kuusi tuotantokautta. Suomessa viimeisen tuotantokauden ensimäinen jakso esitettiin 23. syyskuuta 2018 MTV3-kanavalla.


title: Americans

text: Vuonna 2019 "Americans" palkittiin viimeisestä tuotantokaudestaan parhaan draamasarjan Golden Globella.


title: The Americans

text: The Americans voi tarkoittaa ainakin seuraavia:


title: Frida Kahlo -museo

text: Frida Kahlo -museo (espanjaksi "Museo Frida Kahlo"), on meksikolaisen taiteilijan Frida Kahlon elämää ja taidetta esittelevä museo. Se sijaitsee Coyoacánin hallintoalueella Méxicossa. Talo tunnetaan myös nimellä "La Casa Azul" (Sininen talo) ulkoseinien koboltinsinisen värin takia.


title: Frida Kahlo -museo

text: Museossa on nähtävillä Frida Kahlon ja hänen miehensä Diego Riveran taidetta, heidän ystäviensä ja aikalaistensa kuten Marcel Duchampin ja Yves Tanguyn teoksia sekä Riveran keräämää esikolumbiaanista taidetta. Pariskunnan elämästä kertovat kotimuseon arkiset esineet. Esillä on mm. huonekaluja, työvälineitä, Kahlon pyörätuoli sekä vaatteita ja ortopedisia korsetteja. Museossa voi tutustua myös Kahlon päiväkirjoihin. Taiteilijan makuuhuoneessa säilytetään hänen tuhkauurnaansa.


title: Frida Kahlo -museo

text: Frida Kahlo syntyi nykyisin museona toimivassa talossa vuonna 1907. Hän asui siinä merkittävän osan elämästään, osin yhdessä Diego Riveran kanssa. Kahlo kuoli talossa vuonna 1954.


title: Frida Kahlo -museo

text:
Frida Kahlon kuoleman jälkeen vuonna 1955 Diego Rivera lahjoitti talon irtaimistoineen Meksikon kansalle, jotta se muutettaisiin museoksi. Kahlo oli esittänyt toiveen talon museoinnista jo vuosia ennen kuolemaansa.
Talon rakensi vuonna 1904 Frida Kahlon isä Guillermo Kahlo. Diego Rivera osti sen häneltä myöhemmin.


title: Frida Kahlo -museo

text: Taloa remontoitiin useaan kertaan sinä aikana, kun Frida Kahlo ja Diego Rivera asuivat siinä. Siihen rakennettiin lisäosa vuonna 1947. Rivera suunnitteli muutostyöt ja johti niitä. Rakennus muistuttaa muodoltaan U-kirjainta. Sen keskellä on vihreä sisäpiha, jolla sijaitsee mm. Riveran rakentama pyramidi, jonka päällä esitellään esikolumbiaanisia kulttiesineitä.


title: Frida Kahlo -museo

text: Kahlon ja Riveran taiteilijakodin kuuluisiin vieraisiin kuuluvat mm. Sergei Eisenstein, Nelson Rockefeller, George Gershwin sekä Lev Trotski, joka asui talossa vieraana saavuttuaan Meksikoon vuonna 1937.


title: Rubén Plaza

text: Rubén Plaza Molina (s. 29. helmikuuta 1980 Ibi, Valencia) on espanjalainen maantiepyöräilijä. Hän aloitti ammattilaisuransa 2001 ja on vuodesta 2018 edustanut Israel Cycling Academy -tallia. Hän voitti etapin Espanjan ympäriajossa 2005 ja 2015 sekä Ranskan ympäriajossa 2015. Hän voitti maantieajon Espanjan-mestaruuden 2003 ja 2009.


title: Rubén Plaza

text: Lähde: Pro Cycling Stats, Cycling Archives


title: Avianca Ecuador

text: Avianca Ecuador on ecuadorilainen lentoyhtiö, jonka kotipaikka on Quito. Se perustettiin vuonna 1985 nimellä AeroGal.


title: Avianca Ecuador

text: Avianca Ecuador on Avianca Holdingsin omistuksessa yli 99-prosenttisesti.


title: Avianca Ecuador

text: Heinäkuussa 2015:


title: Bill Cosby -skandaali

text: Bill Cosby -skandaali on julkinen kohu Bill Cosbyn harjoittamaksi sanotusta naisten ahdistelusta ja raiskauksista.


title: Bill Cosby -skandaali

text: Vuonna 2016 loppuun mennessä noin 60 naista on väittänyt Cosbyn syyllistyneen ahdisteluun ja raiskauksiin vuosina 1965–2008. Vuoteen 2015 mennessä näistä joskus nostetut oikeusjutut peruuntuivat todisteiden puutteessa tai sovittiin oikeuden ulkopuolella. Monet jutuista olivat jo vanhentuneita, koska tapahtuivat kauan sitten. Syksyllä 2014 koomikko Hannibal Buress sanoi Cosbyä julkisesti raiskaajaksi. Tämä nosti tiedotusvälineissä valtavan kohun ja syyteryöpyn Cosbyä vastaan. Cosby joutui luopumaan monista kunnianosoituksista ja toimestaan NBC:llä vuoden 2014 lopussa.


title: Bill Cosby -skandaali

text: Vuonna 2015 Cosby pidätettiin vuoden 2004 tapauksen pohjalta. Tuomari päätti toukokuussa 2015, että Cosby joutuu oikeuteen siitä. Valamiehistön eripura vapautti Cosbyn vuonna 2017 käydyssä oikeudenkäynnissä. Juttu meni uudestaan oikeuteen. Cosby hävisi tällä kertaa oikeudenkäynnin. Cosby tuomittiin naisen kolme kertaa tapahtuneesta huumaamisesta ja hyväksikäytöstä vankeuteen. Oikeus määräsi syyskuussa 2018 Cosbylle 3–10 vuotta vankeutta.


title: Bill Cosby -skandaali

text: Kristina Ruehli tapasi Cosbyn, kun oli erään taideagentuuriliikkeen töissä. Cosby pyysi Ruehlin "kutsuihin" kotiinsa. Ruehli saapui Cosbyn kotiin kello 22.00. Hän kummasteli, miten paikalla ei ollut ketään muita kuin Cosby. Mutta Ruehli meni silti sisään. Cosbyn vaimo oli poissa, mutta vauvaikäinen lapsi oli kotona.


title: Bill Cosby -skandaali

text: Ruehli joi Cosbyn Beverly Hillsin kodissa joulukuussa vuonna 1965 kaksi bourbonia. Tämän jälkeen Ruehlin tajunta alkoi sammua, vaikka hän kesti runsasta alkoholia. Hän muistaa kävelleensä sukkahousut auki revittynä sänkyyn. Sitten hänen tajuntansa pimeni.


title: Bill Cosby -skandaali

text: Kun Ruehli heräsi, Cosby oli riisuuntunut ja yritti saada hänet suuseksiin. Ruehli pakeni, ja Cosby poistui. Kello oli jo viisi aamulla. Ruehli kykeni ajamaan autollaan kotiinsa.


title: Bill Cosby -skandaali

text: Ruehli kertoi asiasta poikaystävälleen, ja 80-luvulla perheelleen.


title: Bill Cosby -skandaali

text: Cosbyn tarjoilija Lachele Covington kertoi vuonna 2000 Bill Cosbyn lähennelleen häntä seksuaalisesti käymällä käsiksi. Syyte kaatui todisteiden puutteessa. Vuonna 2005 Templen yliopiston entinen työntekijä Andrea Constand nosti Cosbya vastaan syytteen siitä, kertoen Cosbyn raiskanneen hänet 70-luvulla. Juttu soviteltiin rahalla. 2000-luvun alkupuoliskolla Cosbyä vastaan nostettiin 13 juttua, mutta ne pysähtyivät joko todisteiden puutteeseen tai sovittiin rahalla. Lisäksi Cosbyä syytti julkisesti 2005 Tamara Green ja 2006 sanomalehdessä Beth Ferrier, joka oli yksi Constadin tapauksen nimettömistä todistajista.


title: Bill Cosby -skandaali

text: Barbara Bowman kertoi joutuneensa vuodesta 1985 alkaen monta kertaa Cosbyn huumaamaksi ja raiskaamaksi. Cosby oli manipuloinut Bowmania lupaamalla mm. ura-apua. Cosby kohteli Bowmanin sukulaisia hyvin. Niinpä Bowman hyväksyi osin Cosbyn toimet vastineeksi tämän antamasta avusta. Mutta Bowman ei päässytkään Bill Cosby Show’hun edes sivuosaan. Erään kerran vuonna 1987 Bowman vastusti päällekäyvää Cosbya kirkuen. Tämän takia Cosby ei koskenutkaan Bowmaniin, mutta Cosby kosti ajamalla Bowmanin pois ja lopettamalla tukensa tälle.


title: Bill Cosby -skandaali

text: Kun Bowman kertoi Cosbyn tekemistä raiskauksista lakimiehille, tämä nauroi Bowmanin ulos toimistostaan. Myös monet muut ajattelivat, että Bowman yrittää vain rahastaa syyttämällä Cosbya.


title: Bill Cosby -skandaali

text: Lokakuussa 2014 koomikko Hannibal Buress sanoi lavalla Cosbysta, "olet raiskaaja". Buressin mukaan Cosby arvosteli mustien nuorten pukeutumista ja elämäntyyliä, mutta itse raiskasi naisia.


title: Bill Cosby -skandaali

text: Hannibalin sanat "You're a rapist" ("Olet raiskaaja") päätyivät internetiin. Tämä johti kasvavaan mediakohuun ja julkiseen syyteryöppyyn Cosbya vastaan marraskuussa 2014. Vulture.com-sivuston laskujen mukaan Cosbyä hyväksikäytöstä ja muusta sopimattomasta syyttäneitä naisia on yhteensä 36.


title: Bill Cosby -skandaali

text:
13. marraskuuta 2014 Bowman julkisti uudestaan tarinansa.
17. marraskuuta 2014 Joan Tarshish ja Linda Joy Traiz kertoivat julkisuudessa Cosbyn huumanneen heidät.


title: Bill Cosby -skandaali

text:
18. marraskuuta 2014 "Huippumalli haussa" -ohjelman tuomarina toimineesta Janice Dickinsonista tuli neljäs, joka kertoi julkisesti Cosbyn huumanneen ja raiskanneen hänet.
Seuraavina muutamina päivinä tuli todellinen julkisuusryöppy. Hän oli siihen mennessä kaikista Cosbyä syyttäneistä 15:s.


title: Bill Cosby -skandaali

text: Kalifornialainen Judy Huth haastoi 3. joulukuuta 2014 Cosbyn oikeuteen raiskauksesta, jonka hän kertoi tapahtuneen Huthin ollessa 15-vuotias. Tämä syyte raukesi vanhentuneena.


title: Bill Cosby -skandaali

text: 11. joulukuuta 2014 70-luvun huippumalli Beverly Johnson kertoi Cosbyn huumanneen hänet kahvin avulla ja raiskanneen hänet.


title: Bill Cosby -skandaali

text:
Naisten hyväksikäyttöapauksissa toistui sama kaava: Ensin Cosby houkutteli nuorta näyttelijän tai mallin urasta haaveilevaa naista kehumalla tätä ja lupaamalla tälle apua. Sitten
Cosby kutsui naisen yksityiseen tapaamiseen. Cosby tarjosi tämän jälkeen naiselle rentouttavia tabletteja, joka "vei jalat alta". Herättyään nainen huomasi olevansa puolialaston. Hyväksikäytön uhri ei halunnut haastaa Cosbyä oikeuteen häpeän, pelon tai sen takia, että Cosby oli mustille tärkeä esikuva. Osa naisista oli lisäksi käyttänyt itse päihteitä.


title: Bill Cosby -skandaali

text: Cosby muun muassa maksoi naisille suhteiden salailusta.


title: Bill Cosby -skandaali

text: Cosby puolustautui syytöksiä vastaan kiistämällä ne, saaden tukea työtovereiltaan.


title: Bill Cosby -skandaali

text: Skandaali tahrasi Cosbyn maineen mustien hyväntekijänä ja suorapuheisena moralistina. Kun marraskuun 2014 paljastusvyöry lähti käyntiin, NBC hyllytti Cosbyn 19. marraskuuta. Myös jotkut pienemmät TV-kanavat peruivat Cosbyn televisioesitykset.


title: Bill Cosby -skandaali

text: Cosbyyn kohdistuneet syytökset saivat hänet eroamaan Templen yliopiston luottamustoimesta vuoden 2014 marraskuussa. Lisäksi Cosbyn stand up -keikkoja alettiin perua. Cosbyltä otettiin laivaston upseerin arvo pois. Yhdysvaltain elokuva-akatemia erotti hänet jäsenyydestään toukokuussa 2018.


title: Bill Cosby -skandaali

text: Cosby palasi vielä tammikuun alussa 2015 lavalle, jolloin vitsaili raiskauskohustaan.


title: Bill Cosby -skandaali

text: Vuonna 2015 vuosi julkisuuteen tuomioon päättymätön oikeusjuttu, jossa Cosby myönsi antaneensa naiselle rauhoittavia pillereitä saadakseen seksiä. Juttu soviteltiin julkisuudelta piilossa, niin että nainen sai korvaussumman. Cosby haastoi oikeuteen naisen, joka vuosi salaisen sopimuksen julkisuuteen


title: Bill Cosby -skandaali

text: Vuonna 2016 noin 60 naista syytti Cosbya hyväksikäytöstään. Poliisi pidätti Cosbyn joulukuussa 2015. Pidätys johtui vuoden 2004 tapauksesta. Siinä Templen yliopiston koripallovalmentajana tuolloin toiminut Andrea Constand syyttää Cosbya törkeästä ahdistelusta. Oikeuslaitos määräsi takuusummaksi määräsi miljoona dollaria. Cosbyn lähitaho maksoi takuusumman. Cosbya uhkasi 10 vuoden vankeustuomio. 78-vuotias Cosby kertoi oikeudella olevansa glaukooman takia miltei sokea. Monet Cosbyyn kohdistuneista raiskaussyytöksistä olivat juridisesti vanhentuneita. Cosbyn lähipiiri esitti yhä omia puoltavia näkemyksiään Cosbysta. Constadin juttua vuonna 2005 eteenpäin ajamasta kieltäytynyt silloinen piirisyyttäjä Bruce Castor sanoi oikeudessa, ettei tuolloin uskonut Constadin olleen raiskauksen uhri, koska hän ilmoitti rikoksen ensin lakimiehelle, ei poliisille.


title: Bill Cosby -skandaali

text: Tuomari päätti Pennsylvaniassa 24. toukokuuta 2016, että oikeusjuttu Cosbya vastaan voidaan nostaa, koska siihen on kyllin todisteita. Oikeudenkäynti alkoi perjantaina 3. kesäkuuta 2017. Vain Andrea Constandin tapaus oli oikeuskäsittelyssä, muut olivat vanhentuneet. Valamiehistö mietti tapausta päiväkausia. Se ei päässyt yksimielisyyteen. Niinpä tuomari vapautti Cosbyn syytteistä. Tapaus meni uudestaan oikeutaan. Cosby sai 26. huhtikuuta 2018 vankeutta Andrea Connstandin kolmen kertaa tapahtuneesta huumaamisesta ja hyväksikäytöstä. 25. syyskuuta 2018 tuomari määräsi Coscyn vähintään 3, enintään 10 vuoden vankeuteen Andresa Constandin seksuaalisesta hyväksikäytöstä huumattuna. Tuomari määritteli Cosbyn vaaralliseksi seksuaalirikolliseksi.


title: Markus Suihkonen

text: Markus Suihkonen (s. 1993 Helsinki) on suomalainen bassolaulaja.


title: Markus Suihkonen

text: Suihkonen on opiskellut Taideyliopiston Sibelius-Akatemiassa pääaineenaan laulumusiikki ja valmistunut Musiikin kandidaatiksi vuonna 2017.


title: Markus Suihkonen

text: Timo Mustakallio -kilpailun yhteydessä vuonna 2015 Hannu-Ilari Lampila kirjoitti hänestä: ”...lähes sensaatiomaisen hyvä nuori bassolaulaja”. Hän voitti kilpailun.


title: Markus Suihkonen

text: Suihkoselle myönnettiin Martti Talvela -säätiön apuraha 2015.


title: Markus Suihkonen

text: Markus Suihkonen on ollut kiinnitettynä Opera Vlaanderenin Young Ensembleen kaudella 2017-2018 Belgian Antwerpenissa.


title: Markus Suihkonen

text: Kaudella 2018–2019 Suihkonen laulaa Baijerin valtionoopperan oopperastudiossa ja vierailee Liègen Opéra Royal de Walloniessa.


title: Markus Suihkonen

text: Suihkosen isä on viola da gamban soittajana tunnettu Mika Suihkonen. Markus Suihkonen on opiskellut 15 vuotta sellon soittoa. Laulamisen hän aloitti Sibelius-lukiossa. Lisäksi hän on harrastanut rapia. Suihkosen opettajia ovat olleet Tom Nyman, Jaakko Ryhänen, Petteri Salomaa ja Mika Kares.


title: Bourg-de-Péage

text: Bourg-de-Péage on kunta itäisessä Ranskassa Drômen departementissa Auvergne-Rhône-Alpesin alueella. Se sijaitsee Isèrejoen varrella. Joen toisella puolella olevan Romans-sur-Isèren kaupungin kanssa muodostavat kaksoiskaupungin. Kaupunki oli 1920-luvulla tärkeä hattuteollisuuden keskus, jonka Mossant-hatut olivat maailmankuuluja.